cyanic-selkie/wikianc huggingface dataset:
སྒྲུང་གཏམ༼གཙུག་གཡུ༽
ལེའུ་རེ་རེའི་བརྗོད་དོན་དང་མཚོན་ཐབས་མདོར་བསྡུས།
ལེའུ་བདུན་པ། འཁྱོལ་དཀའ་བའི་མཚན་མོ་ཞེས་པ།
འདིས་རང་ཉིད་འབའ་ཞིག་དོན་དུ་གཉེར་ནས་གཞན་ལ་ཡ་ང་བའི་མགོ་སྐོར་དང་བསླུ་བྲིད། ཚད་ལས་འདས་པའི་མནར་གཅོད་བྱས་པ་སོགས་མཚོན་པར་སྙམ།
ཚོང་དཔོན་གྱི་བུ་མོ་ཡེ་ཤེས་མཁའ་འགྲོས་ཁོ་ཚང་གི་གཡོག་པོ་དཔལ་ལྡན་ལ་སེམས་གཏམ་བཤད་པར་ཨ་ཅག་གསལ་སྒྲོན་གྱིས་ཡེ་ཤེས་མཁའ་འགྲོར་དཔལ་ལྡན་རང་ཉིད་དང་མི་མཛའ་བའི་གཏམ་བཤད་པ་དང་། ཡང་ལྷ་སྲས་འཇིགས་མེད་གྲགས་པས་ཡེ་ཤེས་མཁའ་འགྲོར་སེམས་གཏམ་བཤད་པར་སྐུ་ངོ་ས་དབང་ཆེན་མོས་ལྷ་སྲས་ལ་ཡེ་ཤེས་མཁའ་འགྲོ་རང་ཉིད་དང་མི་མཛའ་བའི་གཏམ་བཤད་པ། དེ་གཉིས་ཀས། སེངྒེ་ལུས་སྟོབས་ཆུང་ཡང་སེངྒེའི་རྒྱུད།། ཨབ་སོག་རལ་བ་རྫིག་ཀྱང་སྒོ་ཁྱིའི་རྒྱུད།། སྐྱེ་ས་རུས་ཁུངས་མེད་ན་སྤྲེའུ་ཡིན།། རིགས་རྒྱུད་འཆོལ་བར་སྤྱད་ན་དུད་འགྲོ་ཡིན།། ཞེས་རིགས་རུས་མཐོ་དམན་ཙམ་པོས་གཞན་ལ་དམའ་འབེབས་པའི་གཏམ་དཔེ་དྲངས་ཏེ་བུ་བུ་མོར་ཁ་ཏ་བྱེད་པ་སོགས་སོ།།
འདིས་ཅི་ཡང་མ་བསླབ་ཅིང་གང་ཡང་མི་ཤེས་པའི་ཕ་མ་དག་གིས་གཞན་ལ་མཐོང་ཆུང་དང། ཁྱད་གསོད་བརྙས་དམོད་སོགས་བྱས་ཏེ་བུ་བུ་མོར་སློབ་གསོ་གཏོང་བའི་སྣང་བརྙན་འཇིགས་ཡེར་བ་དང་། ཕ་མ་དེ་དག་གིས་གཞོན་ནུ་ཕོ་མོའི་གཉེན་སྒྲིག་གི་རང་དབང་བཙན་འཕྲོག་བྱེད་པ་སོགས་མཚོན་པར་སྙམ།
ལེའུ་དགུ་བ། གདོན་འདྲེས་གནང་བའི་དངོས་གྲུབ་ཅེས་པ།
དབང་རྒྱལ་གྱིས་རེ་ངན་ཁོག་ཏུ་བཅངས་ནས་སྐུ་ངོ་མི་དཔོན་ལ་གཙུག་གཡུ་ཕུལ་བ་དང་། མི་དཔོན་ནོམ་ལ་ཆགས་ནས་ལས་དོན་འཐུས་ཤོར་དུ་བཏང་བ་བཅས་སོ།།
འདིས་རྒྱུ་ནོམ་དང་དབང་ཐང་ཁོ་ན་ལས་ཅི་ཡང་མི་མཐོང་བའི་དཔོན་ངན་དག་གི་སྣང་ཚུལ་རྗེན་གཅེར་དུ་མཚོན་པར་སྙམ།
ལེའུ་བཅུ་བ། སྙིང་གཏམ་ཤོད་པ་ཞེས་པ།
ལྷ་སའི་རྫོང་རྒྱབ་ཞར་འཕེན་གྱི་རྩེད་མོའི་སྣང་ཚུལ་དང་། དཔལ་ལྡན་འཁོན་ལན་སློག་པར་བྲེལ་བས་རེ་བཅོལ་ཞུ་ཡུལ་ནོར་ཏེ་དགྲ་བོར་སྙིང་གཏམ་བཤད་པ་སོགས།
ལེའུ་བཅུ་གཅིག་པ། ལྐོག་གསོད་ལམ་དུ་མ་ལྷོངས་པ་ཞེས་པ།
སྐུ་ངོ་མདའ་དཔོན་གྱིས་དཔལ་ལྡན་རང་ཉིད་ཀྱི་དགྲ་བོ་ཡིན་པ་ངོས་ཟིན་ཏེ་ལྐོག་གསོད་བྱེད་པར་མངགས་པ། ལམ་འགྲམ་གྱི་སྤྲང་ཕྲུག་འགས་དཔལ་ལྡན་གྱི་སྲོག་བསྐྱབས་པ་སོགས།
འདིས་རང་ཉིད་ཀྱིས་དགྲ་བོ་མ་གསད་ན་དགྲ་བོས་རང་ཉིད་གསོད་པའི་གནས་ལུགས་མཚོན་པར་སྙམ།
ལེའུ་བཅུ་གཉིས་པ། ཁྲིམས་མུན་དུ་བཙུད་པ་ཞེས་པ།
ལེའུ་བཅུ་གསུམ་པ། ཚ་འདྲི་དང་བདེན་དཔང་ཞེས་པ།
དཔལ་ལྡན་བཙོན་དུ་ལྷུང་བ་དང་། བཙོན་གྱི་མནར་གཅོད། གྲོང་བའི་བུ་མོ་བདེ་སྐྱིད་ཀྱིས་བཙོན་སྲུང་ལ་ལྐོག་དངུལ་བརྫངས་ནས་དཔལ་ལྡན་དང་ངོ་ཐུག་ཐབས་བྱས་པ། དཔལ་ལྡན་བཙོན་དུ་བཟུང་རྗེས་བདེ་སྐྱིད་ཀྱིས་གནས་ཚུལ་ལ་རྟོག་ཞིབ་སྒོས་ཚོང་དཔོན་ཚང་ལ་ལྐོག་ལྟ་བྱས་ནས་གསང་འཕྲིན་དང་གཙུག་གཡུ་བརྐུས་པ། བུ་མོ་ཡེ་ཤེས་མཁའ་འགྲོ་གློ་བུར་དུ་གཞིས་རྩེ་རུ་མངགས་པ། མོས་དཔལ་ལྡན་ལ་འཕྲིན་ཡིག་བཏང་བ། དཔལ་ལྡན་དང་བདེ་སྐྱིད་ཀྱི་གྲོས་མོལ་བཅས་སོ།།
འདིས་ངོ་སོ་དང་རྒྱུ་ནོམ་ཁོ་ནས་སྐྱོང་གིན་པའི་སྲིད་ཁྲིམས་ཀྱི་སྟེགས་བུ་ན་བདེན་རྫུན་ཤན་འབྱེད་ཀྱི་མིག་འབྲས་མེད་པ་མཚོན།
ལེའུ་བཅུ་བཞི་བ། གདོང་བཤེར་ར་སྤྲོད་ཅེས་པ།
དཔལ་ལྡན་དང་བདེ་སྐྱིད་གཉིས་ལྐོག་གྲོས་བྱས་པ་ལྟར། རྐུན་མ་ངོ་མ་ངོས་འཛིན་ཕྱིར་དུ། སྐུ་ངོ་མི་དཔོན་དང་མདའ་དཔོན། ཚོང་དཔོན་དགྲ་ལྷ་བཟའ་ཟླ་གཉིས་བཅས་སྐུ་ངོ་ས་དབང་ཆེན་མོའི་ཁྱིམ་དུ་འདུས་པའི་དབུས་སུ། དཔལ་ལྡན་དང་བདེ་སྐྱིད་ཀྱིས། སྐུ་ངོ་མདའ་དཔོན་གྱིས་ཨ་ཅག་གསལ་སྒྲོན་ལ་བཏང་བའི་གསང་འཕྲིན་དེ་སྒྲོག་འདོན་བྱས་པས་གསལ་སྒྲོན་དང་། མདའ་དཔོན་སོགས་ཀྱི་སྔར་དང་ད་ལྟའི་ངན་མཚང་ཐམས་ཅད་ཀྱི་མཐིལ་བརྡོལ་བར་བྱས་སོ།།
ལེའུ་བཅོ་ལྔ་བ། སྔར་ལམ་དུ་རང་ལོག་ཅེས་པ།
དཔལ་ལྡན་གྱིས་སྐུ་ངོ་མདའ་དཔོན་ལ་ཤ་འཁོན་བསླངས་པའི་གཡུལ་ལ་ཞུགས་པ། ལམ་ལྷོངས་མ་བྱུང་བར་སླར་ཡང་བཙོན་དུ་འཇུག་རྩིས་སྐབས་བདེ་སྐྱིད་ཀྱི་རོགས་བྱས་ཏེ་ཐར་བ། མཐར་ལྷ་ས་ནས་འདུག་ཐབས་བྲལ་ཏེ་འགྲོ་བར་བརྩམས་པ།
བདེ་སྐྱིད་དང་འབྲལ་མི་ཕོད་པ། བདེ་སྐྱིད་ཀྱིས་ཁོག་ཏུ་སྦས་པའི་སེམས་སྡུག་ཡོད་ཚད་དཔལ་ལྡན་ལ་བཤད་པ། དེ་ཡང་བདེ་སྐྱིད་ཀྱི་ཕ་རྒན་གྲོངས་པ་དང་། གྲོངས་རྐྱེན་སོགས་བཤད་པས་དཔལ་ལྡན་ཡིད་རབ་ཏུ་སྐྱོ་ནས་བདེ་སྐྱིད་དང་གཏན་དུ་ཁ་མི་བྲལ་བར་དམ་བཅས་པ། མཐར་ཡིད་ཀྱི་ཆུ་བོ་གཅིག་ཏུ་འདྲེས་པའི་གཞོན་ནུ་ཕོ་མོ་ཟུང་རང་ལམ་དུ་ཞུགས་པ་བཅས་སོ།།
ཡོངས་ཁྱབ་གསལ་བསྒྲགས་འགྲོ་བ་མིའི་ཐོབ་ཐང༌
<<འགྲོ་བ་མིའི་ཡོངས་ཁྱབ་ཐོབ་ཐང་གི་གསལ་བསྒྲགས་>>ནི་སྤྱི་ལོ་༡༩༤༨ལོའི་ཟླ་༡༢ཚེས་༡༠ཉིན། མཉམ་འབྲེལ་རྒྱལ་ཚོགས་ཀྱི་ཚོགས་ཆེན་གྱི་གྲོས་གཞི་ཨང་A/RES/217ལ་འོས་འཆམ་བྱུང་ནས། པེལ་རེས་སིའི་chaillotཕོ་བྲང་ནས་ཕྱི་ཕྱོགས་ལ་ཁྱབ་བསྒྲགས་མཛད་པའི་འགྲོ་བ་མིའི་གཞི་རྩའི་ཐོབ་ཐང་ལ་སྲུང་སྐྱོབས་ཀྱི་རྩ་དོན་འཛིན་པའི་རྒྱལ་སྤྱིའི་རང་བཞིན་གྱི་ཡིག་ཆ་ཞིག་རེད། དེ་ནི་མཉམ་འབྲེལ་རྒྱལ་ཚོགས་ཀྱིས་མི་བུའི་ཐོབ་ཐང་གི་སྲུང་བརྩིའི་སྐོར་ལ་བཞག་པའི་ཡིག་ཆ་དང་པོ་དེ་ཡིན་པའི་ངོས་ནས། དང་ཐོག་གི་བསྐྱེད་རྒྱུ་གཙོ་བོ་ཞིག་ནི། འཛམ་གླིང་དམག་ཆེན་གཉིས་པ་ཡིན་པ་དང་། ཡིག་ཆ་དེའི་ནང་དུ་འཛམ་གླིང་མངའ་ཁོངས་ཀྱི་མི་བུ་ཚང་མ་ལ་ཡོངས་ཁྱབ་ཀྱི་ཐོབ་ཐང་ག་རེ་ཡོད་མེད་གསལ་སྟོན་གནང་ཡོད་རེད། མཉམ་འབྲེལ་རྒྱལ་ཚོགས་ཀྱི་སྒེར་ངོས་དྲ་བ་རུ་དེ་གའི་ཡིག་ཆ་ཆ་ཚང་འཁོད་ཡོད།
<<འགྲོ་བ་མིའི་ཡོངས་ཁྱབ་ཐོབ་ཐང་གི་གསལ་བསྒྲགས་>>ནི་དོན་ཚན་སུམ་བཅུས་གྲུབ་པ་དང་། ཡང་<<དཔལ་འབྱོར་དང་། སྤྱི་ཚོགས། རིག་གནས་ཐོབ་ཐང་གི་རྒྱལ་སྤྱིའི་སྤྱི་ཆིངས་>>དང་། <<ཆབ་འབངས་མི་སེར་གྱི་ཐོབ་ཐང་དང་། ཆབ་སྲིད་ཐོབ་ཐང་གི་རྒྱལ་སྤྱིའི་སྤྱི་ཆིངས་>>དང་གསུམ་མཉམ་དུ། རྒྱལ་སྤྱིའི་འགྲོ་བ་མིའི་ཐོབ་ཐང་སྐོར་གྱི་ཁྲིམས་ཡིག་གྲུབ་ཡོད། སྤྱི་ཆིངས་དེ་གཉིས་ཀ་སྤྱི་ལོ་༡༩༦༦ལོར་འོས་འཆམ་བྱུང་ནས། སྤྱི་ལོ་༡༩༦༧ལོར་དངོས་སུ་ལག་བསྟར་བྱས།
བོད་ཡིག་མིང་། འགྲོ་བ་མིའི་ཡོངས་ཁྱབ་ཐོབ་ཐང་གི་གསལ་བསྒྲགས།
རྒྱ་ཡིག་མིང་། 世界人权宣言
ཟིན་བཀོད་ཨུ་ཡོན་ལྷན་ཚོགས་ཀྱི་ཁོངས་མི།
Dr. Charles Malik(ལེ་པ་ནོན་)Alexandre Bogomolov(སུ་ལན་)Dr. Peng-chun Chang (རྒྱ་ནག）René Cassin(ཧྥ་རན་སི་)Eleanor Roosevelt (ཨ་རི་)Charles Dukes(དབྱིན་ཇི་)William Hodgson(ཨོ་སི་ཁྲུ་རི་ཡ་)Hernan Santa Cruz (ཆི་ལི་)John P. Humphrey(ཁ་ན་ཊ་) =འོས་འཆམ།= དེ་གའི་བསྒྲགས་ཡིག་ཉིད། སྤྱི་ལོ་༡༩༤༨ལོའི་ཟླ་༡༢ཚེས་༡༠ཉིན། རྒྱལ་ཚོགས་ལ། འོས་འབུལ་ཞུས། མཐའ་མར། ཁོངས་མིའི་རྒྱལ་ཁབ་༥༦ལས། རྒྱལ་ཁབ་༤༨ཀྱིས་མོས་པའི་འོས་ཤོག་འཕེན་པ་དང་། རྒྱལ་ཁབ་བརྒྱད་(སུ་ལན།Soviet苏联 ཡུག་རེན།Ukrainian乌克兰，བྷེ་ལ་རུ་སི།Byelorussian白俄罗斯 ཡུ་གོ་སི་ལ་ཝི་ཡ།Yugoslavia南斯拉夫 ཕོ་ལན།Poland波兰 ལྷོ་ཧྥེ།South Africa南非 ཆེ་ཁི།Czechoslovakia捷克斯洛伐克 ས་དི་ཨ་རབ།Saudi Arabia沙特阿拉伯 )ཀྱིས་འོས་འཕེན་དབང་ཆ་དོར། ཧོན་ཏུ་ར་སི་(Honduras)དང་། ཡེ་མེན་(Yemen) རྒྱལ་ཁབ་གཉིས་འོས་འཕེན་དུ་འཛུལ་མེད། ལྷོ་ཧྥེུས་(South Africa)འོས་འཕེན་དབང་ཆ་དོར་བ་ནི་ཁོ་རེའི་རིགས་བརྒྱུད་དབྱེ་འབྱེད་ཀྱི་ལམ་ལུགས་ལ་སྲུང་སྐྱོང་བྱ་ཆེད་དང་། དེ་ལྟར་ན། བསྒྲགས་ཡིག་གི་དོན་ཚན་མང་དག་ཅིག་དང་འགལ་ཡོད་པར་རེད། ས་དི་ཨ་རབ་(Saudi Arabian)ཀྱིས་འོས་མི་འཕེན་དོན་ནི། གཙོ་བོ་བསྒྲགས་ཡིག་གི་དོན་ཚན་གཉིས་ལ་ཐུག་ཡོད་རེད་ཟེར། དེ་གཉིས་ནི། དོན་ཚན་༡༨ནང་གི སུ་ཡིན་ཡང་རུང་ཆོས་ལུགས་སམ། དད་མོས་བསྒྱུར་ཆོག་པའི་ཐོབ་ཐང་ཡོད་ཅེས་པ་དེ་དང་། དོན་ཚན་༡༦ནང་གི་གཉེན་སྒྲིག་རང་དབང་ཐད་ཀྱི་ནང་དོན་དེ་གཉིས་རེད། ཡང་གུང་ཁྲན་རིང་ལུགས་ཀྱི་རྒྱལ་ཁབ་དྲུག་གིས་འོས་འཕེན་དབང་ཆ་དོར་དོན་ནི། ཁོ་ཚོས་དེ་གའི་བསྒྲགས་ཡིག་ཏུ་ན་ཙི་དང་ཧྥ་ཤི་ཟི་ལ་དགག་བཞག་ནན་པོ་རྒྱབ་མི་འདུག་ཅེས་ཟེར་གི་ཡོད་རེད། ཨེ་ལེ་ནོར་ རོ་སེ་ཝེལ་ཐི་ཡིས་བསམ་ན་ཁོ་ཚོས་འོས་མི་འཕེན་དོན་ནི་དོན་ཚན་༡༣ནང་གི་ཆབ་འབངས་མི་སེར་གང་ཉིད་རང་ཡུལ་ནས་ཕྱིར་ཐོན་དང་ཕྱིར་ལོག་གི་རང་དབང་ཡོད་ཅེས་པའི་དོན་ཚན་ཁས་ལེན་དགོས་པས་རེད་ཟེར། དང་པོའི་ཟིན་བཀོད་ཀྱི་ལས་ཀའི་ནང་དུ། ཅོ་ཧན་ ཕེ་ཐེར་སི་ ཧུམ་ཧྥེ་རེ་(John Peters Humphrey 约翰·汉弗莱)ནི་གཙོ་སྒྲིག་པ་ལྟ་བུ་ཞིག་ཡིན་ནའང་། ཟིན་བཀོད་ཀྱི་དང་པོའི་འོས་འཕེན་ནང་དུ། ཁ་ན་ཊས་འོས་འཕེན་དབང་ཆ་དོར་བར་རེད། འོན་ཀྱང་། མཐའ་མའི་ཟིན་བཀོད་དུ་འོས་འཕེན་བྱས་ཡོད།
མོས་པའི་འོས་ཤོག་འཕེན་པའི་རྒྱལ་ཁབ་ཁག
ཨབ་གྷན་སི་ཐན། Afghanistan 阿富汗ཨ་གིན་ཐིན། Argentina 阿根廷ཨོ་སི་ཁྲུ་ལི་ཡ། Australia 澳大利亚 བྷེལ་ལྗམ། Belgium 比利时 བྷོ་ལི་ཝི་ཡ Bolivia 玻利维亚 བྷུར་ཟེལ Brazil 巴西འབར་མ། Burma 缅甸ཁ་ན་ཊ། Canada 加拿大ཆི་ལི། Chile 智利རྒྱ་ནག China 中国ཁོ་ལོམ་པི་ཡ། Colombia 哥伦比亚ཁོ་སི་ཐ་རི་ཁ། Costa Rica 哥斯达黎加ཁུ་པ། Cuba 古巴ཏན་མག Denmark 丹麦Dominican Republic多明尼加共和国ཨེ་ཁོ་དོར། Ecuador 厄瓜多尔ཨེ་ཅིབ། Egypt 埃及སེལ་ཝ་དོ། Salvador 萨尔瓦多ཨེ་སེ་ཨོ་ཕི་ཡ། Ethiopia 埃塞俄比亚ཧྥ་རན་སི། France 法国གྷི་རི་སི། Greece 希腊གྷ་ཐཉ་མ་ལ། Guatemala 瓜地马拉ཧེ་ཐི། Haiti 海地འཁྱགས་གླིང་། Iceland 冰岛 རྒྱ་གར། India 印度 ཏ་ཟིག Iran 伊朗 དབྱི་རག Iraq 伊拉克ལེ་པ་ནོན། Lebanon 黎巴嫩ལི་པེ་རི་ཡ། Liberia 比里亚ལུ་སེམ་པག Luxembourg卢森堡མེག་སི་ཁོ། Mexico 墨西哥ཧོ་ལན། Netherlands 荷兰ནེའུ་ཟེ་ལན། New Zealand 新西兰ནི་ཁ་ར་གྭ Nicaragua尼加拉瓜ནོར་ཝེ། Norway 挪威པ་ཀི་སི་ཐན། Pakistan 巴基斯坦ཕ་ན་མ། Panama 巴拿马ཕ་ར་གུ་ཝེ། Paraguay 巴拉圭ཕེ་རུ། Peru 秘鲁ཧྥི་ལི་ཕིན། Philippines 菲律宾སི་ཨམ། Siam 暹罗སི་ཝེས་དན། Sweden 瑞典སི་རི་ཡ། Syria 叙利亚ཏུར་ཁེ། Turkey 土耳其མཉལ་འབྲེལ་རྒྱལ་ཁབ། United Kingdom 联合王国 ཨ་རི། United States 美国ཡུ་གུ་གྷེ། Uruguay 乌拉圭ཝེ་ནེ་ཟུ་ཝེ་ལ། Venezuela 委内瑞拉
=འགྲོ་བ་མིའི་ཐོབ་ཐང་སྐོར་གྱི་སྤྱི་ཆིངས་གཉིས།= <<འགྲོ་བ་མིའི་ཡོངས་ཁྱབ་ཐོབ་ཐང་གི་གསལ་བསྒྲགས་>>ནང་དུ། ཁག་དང་པོའི་ཆབ་འབངས་མི་སེར་གྱི་ཆབ་སྲིད་ཀྱི་ཐོབ་ཐང་ཚུད་ཡོད་ལ། ཁག་གཉིས་པའི་སྤྱི་འབངས་ཀྱི་དཔལ་འབྱོར་དང་། སྤྱི་ཚོགས། རིག་གནས་ཐད་ཀྱི་ཐོབ་ཐང་ཡང་ཚུད་ཡོད། མཉམ་འབྲེལ་རྒྱལ་ཚོགས་ཀྱིས་ཧ་གོ་དོན་གསལ་དུ། སྤྱི་ཆིངས་གཅིག་རང་གིས་ཁག་གཉིས་ཀྱི་སྤྱི་འབངས་མི་སེར་གྱི་ཐོབ་ཐང་ལ་འགན་ལེན་བྱ་མི་ཐུབ་ལ། གསལ་བསྒྲགས་དེ་ཁོ་ན་ལ་མཉམ་འབྲེལ་རྒྱལ་ཚོགས་སུ། གཅིག་མཐུན་གྱི་མོས་ཕྱོགས་སླེབས་གིན་མེད། དཔེར་ན། རྒྱལ་ཁབ་ཁ་ཤས་ཀྱིས་སྤྱི་འབངས་ཀྱི་ཆབ་སྲིད་དབང་ཆ་ལ་མོས་ཕྱོགས་ཆེ་བ་དང་། ཡང་ཁ་ཤས་ཀྱིས། སྤྱི་འབངས་ཀྱི་དཔལ་འབྱོར་དང་། སྤྱི་ཚོགས། རིག་གནས་ཀྱི་ཐོབ་ཐང་ལ་མོས་ཕྱོགས་ཆེ་བས། མཉམ་འབྲེལ་རྒྱལ་ཚོགས་ནས། དེ་གའི་ཕྱོགས་གཉིས་ཀྱི་མོས་ཁ་བཀོང་ཕྱིར། དེ་ལྟའི་སྤྱི་ཆིངས་<<དཔལ་འབྱོར་དང་། སྤྱི་ཚོགས། རིག་གནས་ཐོབ་ཐང་གི་རྒྱལ་སྤྱིའི་སྤྱི་ཆིངས་>>དང་། <<ཆབ་འབངས་མི་སེར་གྱི་ཐོབ་ཐང་དང་། ཆབ་སྲིད་ཐོབ་ཐང་གི་རྒྱལ་སྤྱིའི་སྤྱི་ཆིངས་>>གཉིས་ཁྱབ་བསྒྲགས་མཛད།སྤྱི་ཆིངས་དེ་གཉིས་ལ། མཉམ་འབྲེལ་རྒྱལ་ཚོགས་ནས། སྤྱི་ལོ་༡༩༦༦ལོའི་ཟླ་༡༢ཚེས་༡༦ཉིན་གྲོས་ཨང་༢༢༠༠ལ་གྲོས་འཆམ་བྱུང་ནས། སྤྱི་ལོ་༡༩༧༦ལོའི་ཟླ་༡ཚེས་༣ཉིན་དངོས་སུ་ནུས་པ་ཐོན་པར་བྱས། <<དཔལ་འབྱོར་དང་། སྤྱི་ཚོགས། རིག་གནས་ཐོབ་ཐང་གི་རྒྱལ་སྤྱིའི་སྤྱི་ཆིངས་>>སུ། སྤྱི་འབངས་ལ་ཐོབ་འོས་པའི་དབང་ཆ་དང་། གཞི་རྩའི་རང་དབང་སོགས་འཁོད་ཡོད། གཙོ་བོ། སྲོག་འཚོ་བ་དང་། རང་དབང་ལ་སྤྱོད་པ། ལུས་པོ་བདེ་སྲུང་བཅས་ཀྱི་ཐོབ་ཐང་དང་། ཚེ་གཡོག་དང་། བྲན་གཡོག་ཏུ་མི་བཀོལ་བའི་རང་དབང་།  མནར་གཅོད་མི་མྱོང་བའི་རང་དབང་། ཁྲིམས་ལུགས་མི་གཞིའི་ཐོབ་ཐང་(法律人格权) སྲིད་ཁྲིམས་རང་སྐྱོབས་ཀྱི་དབང་ཆ་(司法补救权) བཙན་བཟུང་དང་། བཙན་བཀག བཙན་འབུད་མི་མྱོང་བའི་ཐོབ་ཐང་། དྲང་བཞག་དང་། སྤྱི་བསྒྲགས་ཀྱི་ངང་ནས་དྲི་ཞིབ་ཕོག་པའི་ཐོབ་ཐང་། བྱས་ཉེས་ར་འཕྲོད་མ་བྱུང་བར་ཉེས་མེད་དུ་སྡོད་པའི་ཐོབ་ཐང་། སྒེར་དོན་དང་། ནང་ཚང་། ཁང་ཁྱིམ། ཡིག་འགྲུལ་འབྲེལ་གཏུགས་བཅས་ལ་ཐེ་བྱུས་མི་བྱ་བའི་རང་དབང་། གནས་སྤོས་རང་དབང་། རྒྱལ་ཁོངས་མངའ་བའི་ཐོབ་ཐང་། གཉེན་སྒྲིག་དང་ཁྱིམ་ཚང་ཟིན་པའི་རང་དབང་། རྒྱུ་ནོར་སྒེར་བདག་གི་ཐོབ་ཐང་། བསམ་བློ་དང་། དཔྱད་ཤེས། ཆོས་ལུགས་ཀྱི་རང་དབང་། བསམ་བློ་གཏོང་བ་དང་། བསམ་ཚུལ་ཐད་བརྗོད་ཀྱི་རང་དབང་། སྐྱིད་སྡུག་སྒྲིག་འཛུགས་དང་འདུ་འཛོམས་ཀྱི་རང་དབང་། སྲིད་ཀྱི་ལས་ཀ་རུ་འཛུ་བའི་ཐོབ་ཐང་བཅས་འཁོད་ཡོད།
<<ཆབ་འབངས་མི་སེར་གྱི་ཐོབ་ཐང་དང་། ཆབ་སྲིད་ཐོབ་ཐང་གི་རྒྱལ་སྤྱིའི་སྤྱི་ཆིངས་>>ཀྱིས་ཀྱང་། ཐོབ་ཐང་ཁག་ཅིག་གི་སྔོན་འགྲོའི་རང་བཞིན་དང་། གཏན་འཁེལ་རང་བཞིན་ལ་གསལ་འགྲེལ་བྱས་ཡོད། དཔེར་ན། དོན་ཚན་བཞི་པའི་ནང་འཁོད་དོན། ཆིངས་བཅའ་མཁན་གྱི་རྒྱལ་ཁབ་ག་གེ་མོ་ལ་འཚོ་གནས་ཀྱི་ཐད་དུ་ཉེན་ཁ་འཕྲད་ནས། དེ་གའི་སྤྱི་ཚོགས་ཀྱི་གནས་བབ་དེ་དངོས་སུ་དངངས་ཚབ་རང་བཞིན་དུ་ཡོད་པར་གཏན་འཁེལ་བ་ཡིན་ན། དེ་གའི་ཆིངས་བཅའི་རྒྱལ་ཁབ་ནས། འོས་བབས་ཀྱི་ལས་འགན་ཡངས་སུ་གཏོང་ཆོག འོན་ཀྱང་། དེ་ལ་ཚད་གཞི་ཡོད་དེ། ཡངས་བབས་གཏོང་ཚད་དེ་དོན་དངོས་གནས་ཚུལ་འོག་གི་ཆེས་དམའ་ཐའི་ཚད་གཞི་དེ་ཡིན་དགོས་ལ། ཡངས་བབས་གཏོང་བ་ལ། རིགས་རྒྱུད་དང་། ཤ་མདོག ཕོ་མོ། སྐད་ཡིག དད་མོས། སྤྱི་ཚོགས་གནས་བབས་སོགས་རྒྱུ་མཚན་དུ་བྱས་པའི་མཐོང་བྱུང་རིགས་ཡོད་མི་ཆོག ཡང་། སྲོག་འཚོ་བའི་ཐོབ་ཐང་དང་། མི་སྤྱོད་ཐོབ་ཐང་ལ་སོགས་ནི་གནས་བབ་དང་ཆ་རྐྱེན་གང་གི་འོག་ཏུའང་ཚད་བཀག་བཟོ་མི་ཆོག་ཅེས་པའང་འཁོད།
འགྲོ་བ་མིའི་ཐོབ་ཐང་གི་ལས་དོན་ཨུ་ཡོན་ལྷན་ཚོགས་བཙུགས་ནས་དེ་གའི་སྤྱི་ཆིངས་ཀྱི་དོན་ཚན་ཁག་ལག་བསྟར་དོན་འཁྱོལ་ཡོང་བ་ལ་ལྟ་བསྐུལ་བྱ་གིན་ཡོད། =རྒྱལ་སྤྱིའི་འགྲོ་བ་མིའི་ཐོབ་ཐང་ཉིན་མོ།= དབྱིན་ཡིག་ཏུ། Human Rights Day སྤྱི་ལོ་༡༩༥༠ནས་བྱས་པའི་ལོ་རེའི་སྤྱི་ཟླ་༡༢ཚེས་༡༠ནི་རྒྱལ་སྤྱིའི་འགྲོ་བ་མིའི་ཐོབ་ཐང་གི་ཉིན་མོ་རུ་གཏན་འཁེལ་ཡོད།
=ཤུགས་རྐྱེན།= <<འགྲོ་བ་མིའི་ཡོངས་ཁྱབ་ཐོབ་ཐང་གི་གསལ་བསྒྲགས་>>ནི་མཉམ་འབྲེལ་རྒྱལ་ཚོགས་ཀྱི་གྲོས་ཚོགས་ནས་འོས་འཆམ་བྱུང་བའི་བསྒྲགས་ཡིག་ཙམ་ཞིག་ཡིན་པས། ཁོ་ལ་བཙན་སྒྲུབ་ཀྱི་རང་བཞིན་མེད་ནའང་། རྗེས་སོར་ཀྱི་དབང་བཙན་རང་བཞིན་གྱི་<<དཔལ་འབྱོར་དང་། སྤྱི་ཚོགས། རིག་གནས་ཐོབ་ཐང་གི་རྒྱལ་སྤྱིའི་སྤྱི་ཆིངས་>>དང་། <<ཆབ་འབངས་མི་སེར་གྱི་ཐོབ་ཐང་དང་། ཆབ་སྲིད་ཐོབ་ཐང་གི་རྒྱལ་སྤྱིའི་སྤྱི་ཆིངས་>>ཞེས་པའི་སྤྱི་ཆིངས་གཉིས་ཀྱི་རྨང་ལྟ་བུ་ཆགས་ཡོད་རེད། ཆེད་མཁས་པ་དང་། ཁྲིམས་དཔོན། ད་དུང་། ཁྲིམས་ཁང་གི་ཁྲིམས་མཆོད་ཡི་གེའི་ནང་། རྟག་ཏུ་<<འགྲོ་བ་མིའི་ཡོངས་ཁྱབ་ཐོབ་ཐང་གི་གསལ་བསྒྲགས་>>ནང་གི་དོན་ཚན་དྲངས་ནས་རང་ཉིད་ཀྱི་ལྟ་བའི་བདེན་ཚོད་ལ་རིག་དེད་བྱ་གིན་ཡོད་རེད། ཡང་མཁས་པ་འགའ་ཤས་ཀྱིས། <<འགྲོ་བ་མིའི་ཡོངས་ཁྱབ་ཐོབ་ཐང་གི་གསལ་བསྒྲགས་>>ནི་རྒྱུན་ལྡན་རང་བཞིན་གྱི་ཁྲིམས་ཡིག་ཅིག་རེད་ཟེར། གང་ལྟར་དེའི་ཐད་ལ་བཤད་སྟངས་གཅིག་པ་བྱུང་མེད། <<འགྲོ་བ་མིའི་ཡོངས་ཁྱབ་ཐོབ་ཐང་གི་གསལ་བསྒྲགས་>>ཀྱི་དོན་ཚན་ལྔ་པ་སྟེ། སུ་ཡིན་རུང་མནར་གཅོད་གཏོང་བ་དང་། ཡ་ང་སྙིང་རྗེ་བྲལ་ཞིང་མི་སྤྱོད་པ་ལས་འདས་པའམ། མ་རབས་ཀྱི་སྤྱོད་ཚུལ་བཅས་ཏེ། སྡིག་ཉེས་ཅན་གྱི་བྱ་སྤྱོད་འཛིན་པའི་རིགས་མི་ཆོག་ཅེས་པ་ནི་རྩོད་རྙོག་ཤིན་ཏུ་ཆེ། དོན་ཚན་དེས་སྲོག་ཁྲིམས་གཏན་འགོག་གི་སྐད་ཆ་བཤད་མེད་ནའང་། དོན་ཚན་གསུམ་པ་རུ། སྐྱེ་བོ་རེ་རེར་སྲོག་འཚོ་བ་དང་། རང་དབང་ལ་སྤྱོད་པ། ལུས་པོ་བདེ་སྲུང་བཅས་ཀྱི་ཐོབ་ཐང་ཡོད་ཅེས་འཁོད་ཡོད། ད་ལྟའི་བར་དུའང་། རྒྱ་ནག་མི་སེར་སྤྱི་མཐུན་རྒྱལ་ཁབ་དང་། ཉི་ཧོང་། རྒྱ་མི་སེར་རྒྱལ་ཁབ། སིང་ག་ཕོར། ཐོན་ཀཱ་(tonga汤加王国) པོ་ཚི་ཝཱ་ནཱ་(Botswana波札那) བྷེ་ལ་རུ་སི། ད་དུང་ཨ་རིའི་མངའ་སྡེ་ཁག་ཏུ་སྲོག་ཁྲིམས་ནི་སྔར་བཞིན་ཡོད་པ་རེད། མཁས་པ་འགའ་ཤས་ཀྱིས། གལ་སྲིད་སྐྱེ་བོ་རེ་རེར་སྲོག་འཚོ་བ་དང་། རང་དབང་ལ་སྤྱོད་པ། ལུས་པོ་བདེ་སྲུང་བཅས་ཀྱི་ཐོབ་ཐང་ཡོད་ན། སྲོག་ཁྲིམས་དེ་ངེས་པར་དུ་གཏན་འགོག་བྱ་དགོས་ཟེར། ཡང་། གལ་སྲིད། སྐྱེ་བོ་རེ་རེར་རང་དབང་ལ་སྤྱོད་པའི་ཐོབ་ཐང་ཡོད་ན། བཙོན་འཇུག་ཀྱང་ངེས་པར་དུ་གཏན་འགོག་བྱ་དགོས་ཟེར། =ཡིག་རིགས་གཞན་དུ་བསྒྱུར་མང་ཤོས་ཀྱི་ཡིག་ཆ་ཞིག= Unicodeསྒྲིག་འཛུགས་ཀྱི་རོགས་རམ་འོག་ཏུ། གང་དེ་ཉིད་ནི་འཛམ་གླིང་ཐོག་ཏུ་ཆེས་བསྒྱུར་མང་ཤོས་ཀྱི་ཡིག་ཆ་ཞིག་ཏུ་གྱུར་པ་རེད། =གཞུང་དངོས།= སྤྱོ་ལོ་༡༩༤༨ལོའི་ཟླ༡༢ཚེས༡༠ཉིན།
སྔོན་བརྗོད། འགྲོ་བ་མིའི་ཁྱིམ་ཚང་ཁག་གི་ནང་མི་ཡོངས་ལ་རང་བཞིན་ཉིད་ནས་ཡོད་པའི་ཆེ་མཐོངས་དང་འདྲ་མཉམ། སུས་ཀྱང་འཕྲོག་ཏུ་མི་རུང་བའི་ཐོབ་ཐང་བཅས་ཀྱི་གནད་དོན་རྟོགས་པར་བྱེད་པ་ནི། འཛམ་གླིང་ནང་གི་རང་དབང་དང་། དྲང་བདེན། ཞི་བདེ་བཅས་ཀྱི་རྨང་གཞི་ལྟེ་བ་ཡིན།
འགྲོ་བ་མིའི་ཐོབ་ཐང་ལ་སྣང་ཆུང་ཁྱད་གསོད་དང་། དམའ་འབེབས་བྱས་པ་ལ་བརྟེན་ནས་ཀླ་ཀློའི་བྱེད་སྟངས་ཤིག་བྱུང་ཡོད་པ་སྟེ། དེ་ནི་མིའི་རིགས་ཀྱི་བསམ་ཚུལ་བཟང་པོ་དང་མི་མཐུན་པའི་གནས་ཚུལ་ཞིག་བྱུང་བ་རེད། འགྲོ་བ་མིའི་རིགས་ལ་གཏམ་བརྗོད་དང་། དད་མོས་ཀྱི་རང་དབང་སྲུང་སྐྱོབ། དགོས་མཁོ་སྒྲུབ་པའི་རང་དབང་བཅས་ལ་ལོངས་སུ་སྤྱད་ཆོག་པའི་འཛམ་གླིང་ཞིག་འབྱུང་ཐབས་དེ་ནི་སྤྱིར་བཏང་མི་མང་ཡོངས་ཀྱི་རེ་འདོད་ཆེ་ཤོས་ཤིག་ཏུ་ངེས་པ་རྒྱ་ཁྱབ་ཡོངས་སུ་གྲགས་པ་ཡིན།
སྐྱེ་བོ་དག་གིས་འུ་ཐུག་ཐབས་ཟད་ཀྱིས་རྐྱེན་པས་བཙན་དབང་དང་། གཉའ་གནོན་ལ་ངོ་རྒོལ་སྒེར་ལངས་བྱེད་པའི་མཐའ་མའི་བྱ་ཐབས་ལག་བསྟར་མི་དགོས་པ་ཞིག་བྱེད་ན། དེ་ནི་ཁྲིམས་ལུགས་དྲང་འཛིན་གྱི་སྒོ་ནས་འགྲོ་བ་མིའི་ཐོབ་ཐང་ལ་སྲུང་བརྩི་བྱེད་པ་དེ་རང་གལ་གནད་ཆེ་བ་ཡིན།
རྒྱལ་ཁབ་ཁག་གི་དབར་མཛའ་མཐུན་གྱི་འབྲེལ་བ་ཡར་རྒྱས་གོང་འཕེལ་གཏོང་རྒྱུར་འབད་བརྩོན་ཆེ་བསྐྱེད་དགོས་པ་དེ་ནི་ཧ་ཅང་གལ་གནད་ཆེ་བ་ཞིག་ཡིན།
མཉམ་སྦྲེལ་རྒྱལ་ཚོགས་ཀྱི་མི་མང་རྣམས་ཀྱི་རང་དབང་རྒྱ་ཆེའི་ཐོག་ནས་སྒྲིག་ཡིག་གི་གཞི་རྩའི་རང་དབང་དང་། འགྲོ་བ་མིའི་ཐོབ་ཐང་། འགྲོ་བ་མིའི་ཆེ་མཐོངས་དང་འོས་མཐོངས། ཕོ་མོ་འདྲ་མཉམ་བཅས་ལ་བློ་མོས་གདེངས་འཁེལ་གྱིས་སྤྱི་ཚོགས་ཡར་རྒྱས་གོང་འཕེལ་ལ་ནུས་ཤུགས་འདོན་པ་དང་། འཚོ་བའི་གནས་ཚད་ལེགས་སུ་གཏོང་རྒྱུར་སེམས་ཐག་གཙང་མར་བཅད་ཡོད།
གོང་གསལ་ཐོབ་ཐང་དང་། རང་དབང་འདི་རྣམས་ཚང་མས་ཤེས་པར་བྱེད་པ་དེ་ནི། ཁས་ལེན་བྱས་པའི་དོན་སྙིང་ལག་ལེན་མཐིལ་ཕྱིན་བསྟར་བའི་ཐབས་ཚུལ་གལ་གནད་ཆེ་ཤོས་ཤིག་ཡིན།
ཀིརྟི་རིན་པོ་ཆེ་
རྗེ་ཙོང་ཁ་པ་ཆེན་པོའི་དངོས་སློབ་བསྟན་པ་ཕྱོགས་མཐར་སྤེལ་བའི་དར་ཆེན་བདུན་གྱི་ནང་ཚན་རོང་པོ་ལྗགས་ནག་པ་དགེ་འདུན་རྒྱལ་མཚན་ལ་སྐུ་ཕྲེང་རིམ་པར་བྱུང་ཞིང་། སྐུ་ཕྲེང་ལྔ་པ་བློ་བཟང་བསྟན་པའི་རྒྱལ་མཚན་གྱི་སྐབས་ཐ་ལ་ངག་དབང་དཔལ་བཟང་གིས་རི་ཁྲོད་ཕུལ་བ་དེས་རྨང་གཞི་བྱས་ཏེ། རབ་བྱུང་བཅུ་གསུམ་པའི་ས་འབྲུག(༡༧༤༨)ལོར་ཀིརྟི་དགོན་རྣམ་རྒྱལ་བདེ་ཆེན་གླིང་ཕྱག་བཏབ་པ་ནས་རྒྱུན་བཞུགས་གནང་བས་སྐུ་ཕྲེང་རིམ་བྱོན་ལ་ཀིརྟི་རིན་པོ་ཆེ་ཞེས་ཞུ་སྲོལ་བྱུང་། སྐུ་ཕྲེང་དང་པོ་རོང་པོ་ལྗགས་ནག་པ་དགེ་འདུན་རྒྱལ་མཚན(རབ་བྱུང་དྲུག་པའི་ཤིང་སྟག༡༣༧༤ལོ་ནས་རབ་བྱུང་བརྒྱད་པའི་ལྕགས་རྟ༡༤༥༠ལོའི་བར)དགུང་ལོ་བདུན་ཅུ་དོན་བདུན་བཞུགས། སྐུ་ཕྲེང་གཉིས་པ་ཀིརྟི་བསྟན་པ་རིན་ཆེན་སྐུ་ཕྲེང་གོང་མ་གཤེགས་ནས་ལོ་ཉེར་ལྔ་པ(རབ་བྱུང་བརྒྱད་པའི་ཤིང་རྟ༡༤༧༤ལོ་ནས་རབ་བྱུང་དགུ་པའི་ས་རྟ༡༥༥༨ལོ་བར)དགུང་ལོ་བརྒྱད་ཅུ་གྱ་ལྔ་བཞུགས་ཞེས་ཟེར་ཞིང་། 《སྟག་ཚང་ལྷ་མོ་ཀིརྟི་དགོན་གྱི་ལོ་རྒྱུས》གསར་རྩོམ་ནང་འདིའི་དགུང་རྙིང་ཆུ་སྤྲེལ་ཡིན་པར་བཤད། སྐུ་ཕྲེང་གསུམ་པ་ཀིརྟི་བསྟན་པ་རབ་རྒྱས་སྐུ་ཕྲེང་གོང་མ་གཤེགས་ནས་ལོ་ངོ་བདུན་སོང་བ(རབ་བྱུང་དགུ་པའི་ཤིང་བྱི༡༥༦༤ལོ་ནས་རབ་བྱུང་བཅུ་གཅིག་པའི་ཆུ་ལུག༡༦༤༣ལོའི་བར)དགུང་ལོ་བརྒྱད་ཅུ་བཞུགས། སྐུ་ཕྲེང་བཞི་པ་ཀིརྟི་བློ་བཟང་འཇམ་དབྱངས(རབ་བྱུང་བཅུ་གཅིག་པའི་མེ་སྤྲེལ༡༦༥༦ལོ་ནས་རབ་བྱུང་བཅུ་གཉིས་པའི་ས་བྱི༡༧༠༨ལོའི་བར་)དགུང་ལོ་ང་གསུམ་བཞུགས)ཞེས《མདོ་སྨད་ཆོས་འབྱུང》ལས་གསལ་ཞིང་། 《སྟག་ཚང་ལྷ་མོ་ཀིརྟི་དགོན་གྱི་ལོ་རྒྱུས》གསར་རྩོམ་ནང་དགུང་རྙིང་མེ་སྦྲུལ་ཡིན་པ་དང་དགུང་ལོ་རེ་གཅིག་པ་མེ་སྦྲུལ་ལ་གཤེགས་ཞེས་གསལ། སྐུ་ཕྲེང་ལྔ་པ་ཀིརྟི་བློ་བཟང་བསྟན་པའི་རྒྱལ་མཚན(རབ་བྱུང་བཅུ་གཉིས་པའི་ཆུ་འབྲུག༡༧༡༢ལོ་ནས་རབ་བྱུང་བཅུ་གསུམ་པའི་ལྕགསཡོས༡༧༧༡ལོའི་བར)དགུང་ལོ་དྲུག་ཅུ་བཞུགས་པར་བཤད། 《སྟག་ཚང་ལྷ་མོ་ཀིརྟི་དགོན་གྱི་ལོ་རྒྱུས》གསར་རྩོམ་ནང་འདིའི་དགུང་རྙིང་ལྕགས་བྱ་ལོ་ཡིན་པ་དང་གཤེགས་ལོ་ཤིང་ཕག་ཡིན་པར་བཤད། སྐུ་ཕྲེང་དྲུག་པ་ཀིརྟི་དགེ་འདུན་ཆོས་ཀྱི་དབང་ཕྱུག(རབ་བྱུང་བཅུ་གསུམ་པའི་ཆུ་འབྲུག༡༧༧༢ལོ་ནས་མེ་འབྲུག༡༧༩༦ལོའི་བར)དགུང་ལོ་ཉེར་ལྔ་ལས་མ་བཞུགས། 《སྟག་ཚང་ལྷ་མོ་ཀིརྟི་དགོན་གྱི་ལོ་རྒྱུས》གསར་རྩོམ་ནང་དགུང་རྙིང་མེ་གླང་ཡིན་པར་བཤད། སྐུ་ཕྲེང་བདུན་པ་ཀིརྟི་ཀུན་དགའ་ཆོས་འཕགས་ཐུབ་བསྟན་ཉི་མ(རབ་བྱུང་བཅུ་གསུམ་པའི་མེ་སྦྲུལ༡༧༩༧ལོ་ནས་རབ་བྱུང་བཅུ་བཞི་པའི་ས་བྱ༡༨༤༩ལོའི་བར)དགུང་ལོ་ང་གསུམ་བཞུགས་པར་བཤད)《སྟག་ཚང་ལྷ་མོ་ཀིརྟི་དགོན་གྱི་ལོ་རྒྱུས》གསར་རྩོམ་ནང་དགུང་རྙིང་ཆུ་བྱ་ཡིན་པ་དང་གཤེགས་ལོ་ཆུ་སྦྲུལ་ཡིན་པར་བཤད། སྐུ་ཕྲེང་བརྒྱད་པ་ཀིརྟི་བློ་བཟང་འཕྲིན་ལས་བསྟན་པ་རྒྱ་མཚོ(རབ་བྱུང་བཅུ་བཞི་པའི་ལྕགས་ཁྱི༡༨༥༠ལོ་ནས་རབ་བྱུང་བཅོ་ལྔ་པའི་ཤིང་སྦྲུལ་༡༩༠༥ལོའི་བར)དགུང་ལོ་ང་དྲུག་བཞུགས་པར་བཤད)《སྟག་ཚང་ལྷ་མོ་ཀིརྟི་དགོན་གྱི་ལོ་རྒྱུས》གསར་རྩོམ་ནང་དགུང་རྙིང་ཤིང་འབྲུག་ཡིན་པ་དང་གཤེགས་ལོ་ལྕགས་བྱི་ཡིན་པར་བཤད། སྐུ་ཕྲེང་དགུ་པ་སྐལ་བཟང་བློ་གྲོས་ཀུན་དགའ་ལུང་རྟོགས་རྒྱ་མཚོ(རབ་བྱུང་བཅོ་ལྔ་པའི་ཤིང་སྦྲུལ༡༩༠༥ལོ་ནས་རབ་བྱུང་བཅོ་ལྔ་པའི་ས་ལུག༡༩༡༩་ལོའི་བར)དགུང་ལོ་བཅུ་དྲུག་ལས་མ་བཞུགས། 《སྟག་ཚང་ལྷ་མོ་ཀིརྟི་དགོན་གྱི་ལོ་རྒྱུས》གསར་རྩོམ་ནང་འདིའི་དགུང་རྙིང་ཆུ་སྟག་དང་གཤེགས་ལོ་མེ་སྦྲུལ་ཡིན་པར་བཤད། སྐུ་ཕྲེང་བཅུ་པ་ངག་དབང་བློ་བཟང་བསྟན་པ་ཚེ་རིང(རབ་བྱུང་བཅོ་ལྔ་པའི་ས་ལུག༡༩༡༩ལོ་ནས་རབ་བྱུང་བཅུ་དྲུག་པའི་ས་ཡོས༡༩༣༩ལོའི་བར)དགུང་ལོ་ཉེར་གཅིག་ལས་མ་བཞུགས། སྐུ་ཕྲེང་བཅུ་གཅིག་པ་བློ་བཟང་བསྟན་འཛིན་འཇིགས་མེད་ཡེ་ཤེས་རྒྱ་མཚོ་རབ་བྱུང་བཅུ་དྲུག་པའི་ཆུ་རྟ༡༩༤༢ལོར་འཁྲུངས་པ་དང་། ད་ལྟ་ཕྱི་རྒྱལ་དུ་བཞུགས་མུས་ཡིན་པ་བཅས་སྐུ་ཕྲེང་དང་པོ་ནས་བརྒྱད་པའི་བར་གྱི་ལོ་རྒྱུས་གནད་བསྡུས་ཤིག《མདོ་སྨད་ཆོསའབྱུང་》ལྕགས་དཔར་མའི་ཤོག་གྲངས༧༡༤ནས༧༢༠བར་གསལ་ཞིང་། སྐུ་ཕྲེང་བརྒྱད་པ་དང་དགུ་པའི་རྣམ་ཐར་ཟུར་དུ་ཡོད།
ཡོངས་ཁྱབ་གསལ་བསྒྲགས་འགྲོ་བ་མིའི་ཐོབ་ཐང༌
དོན་ཚན་དང་པོ།
འགྲོ་བ་མིའི་རིགས་རྒྱུད་ཡོངས་ལ་སྐྱེས་ཙམ་ཉིད་ནས་ཆེ་མཐོངས་དང་། ཐོབ་ཐང་གི་རང་དབང་འདྲ་མཉམ་དུ་ཡོད་ལ། ཁོང་ཚོར་རང་བྱུང་གི་བློ་རྩལ་དང་བསམ་ཚུལ་བཟང་པོ་འདོན་པའི་འོས་བབས་ཀྱང་ཡོད། དེ་བཞིན་ཕན་ཚུན་གཅིག་གིས་གཅིག་ལ་བུ་སྤུན་གྱི་འདུ་ཤེས་འཛིན་པའི་བྱ་སྤྱོད་ཀྱང་ལག་ལེན་བསྟར་དགོས་པ་ཡིན།
ཀིརྟི་རིན་པོ་ཆེ་
༼དུང་དཀར་ཚིག་མཛོད་ཆེན་མོ་༽ནས་བཏུས།
ཡོངས་ཁྱབ་གསལ་བསྒྲགས་འགྲོ་བ་མིའི་ཐོབ་ཐང༌
དོན་ཚན་གཉིས་པ།
སྐྱེ་བོ་རེ་རེར་གསལ་བསྒྲགས་འདི་ནང་བཀོད་པའི་ཐོབ་ཐང་དང་རང་དབང་སྟེ། མི་རིགས་དང་། ཤ་མདོག ཕོ་མོ། སྐད་ཡིག ཆོས་ལུགས། སྲིད་དོན་བཅས་སམ། འདོད་ཚུལ་གཞན་དག་དང་། རྒྱལ་ཁབ་དང་སྤྱི་ཚོགས་ཀྱི་འབྱུང་ཁུངས། མཁར་དབང་། རིགས་རྒྱུད། དེ་མིན་གནས་ཚུལ་འདི་རིགས་གང་ཡང་རུང་བར་དབྱེ་འབྱེད་མེད་པའི་ཐོབ་དབང་ཡོད། ད་དུང་རྒྱལ་ཁབ་བམ། ས་གནས་གང་ཞིག་རང་བཙན་ཡིན་པ་དང་། ལྟ་རྟོག་འོག་ཏུ་གནས་པ། རང་སྲིད་རང་སྐྱོང་མ་ཡིན་པ། གཞན་དག་བདག་དབང་ཚད་འཛིན་ཡོད་པ་བཅས་ཇི་ལྟར་ཡང་དེ་དག་གི་སྐྱེ་བོ་གང་ཞིག་སྲིད་དོན་དང་། ཁྲིམས་དབང་། རྒྱལ་སྤྱིའི་གནས་སྟངས་བཅས་ཀྱི་ཐོག་ཏུ་ཁྱད་པར་མི་དབྱེ་བ་ཡིན།
དོན་ཚན་གསུམ་པ།
སྐྱེ་བོ་རེ་རེར་སྲོག་འཚོ་བ་དང་། རང་དབང་ལ་སྤྱོད་པ། ལུས་པོ་བདེ་སྲུང་བཅས་ཀྱི་ཐོབ་ཐང་ཡོད།
དོན་ཚན་བཞི་པ།
དོན་ཚན་ལྔ་པ།
སུ་ཡིན་རུང་མནར་གཅོད་གཏོང་བ་དང་། ཡ་ང་སྙིང་རྗེ་བྲལ་ཞིང་མི་སྤྱོད་པ་ལས་འདས་པའམ། མ་རབས་ཀྱི་སྤྱོད་ཚུལ་བཅས་ཏེ། སྡིག་ཉེས་ཅན་གྱི་བྱ་སྤྱོད་འཛིན་པའི་རིགས་མི་ཆོག
དོན་ཚན་དྲུག་པ།
སྐྱེ་བོ་རེ་རེར་ཁྲིམས་ཀྱི་མདུན་ས་གང་འདྲ་ཞིག་ཏུའང་འགྲོ་བ་མི་ཞིག་ལ་ངོས་འཛིན་ཆ་འཇོག་དགོས་པའི་ཐོབ་ཐང་ཡོད།
དོན་ཚན་བདུན་པ།
སྐྱེ་བོ་ཐམས་ཅད་ཁྲིམས་ཀྱི་མདུན་སར་འདྲ་མཉམ་ཡིན་པ་དང་། ཁྲིམས་ཀྱི་ཐོག་ནས་དབྱེ་འབྱེད་མེད་པར་འདྲ་མཉམ་གྱི་རྒྱབ་གཉེར་སྲུང་སྐྱོབ་བྱེད་དགོས་པའི་ཐོབ་ཐང་ཡོད། ཚང་མས་གསལ་བསྒྲགས་ཀྱི་སྙིང་དོན་འདི་ལས་འགལ་བའི་དབྱེ་འབྱེད་ཀྱི་གནས་ཚུལ་ལ་ངོ་རྒོལ་གང་ཡང་བྱེད་པ་དང་། འདི་ལྟ་བུའི་དབྱེ་འབྱེད་ཀྱི་ངན་འགུལ་ལའང་ངོ་རྒོལ་གང་ཡང་བྱེད་པ་བཅས་ལ་རྒྱབ་གཉེར་བྱེད་དགོས་པའི་ཐོབ་དབང་འདྲ་མཉམ་དུ་ཡོད།
དོན་ཚན་བརྒྱད་པ།
སྐྱེ་བོ་རེ་རེར་རྩ་ཁྲིམས་སམ། ཁྲིམས་ཀྱི་ཐོག་ནས་སྤྲད་པའི་གཞི་རྩའི་ཐོབ་ཐང་རྣམས་དང་། ཕྱོགས་འགལ་གྱི་བྱ་སྤྱོད་རིགས་བྱུང་ཚེ་རྒྱལ་ཁབ་ཀྱི་ཁྲིམས་ཁང་ཚད་ལྡན་ཞིག་ནས་ཕན་ནུས་ལྡན་པའི་གུན་གསབ་ཡོང་དགོས་ཀྱི་ཐོབ་ཐང་ཡོད།
དོན་ཚན་དགུ་པ།
དོན་ཚན་བཅུ་པ།
སྐྱེ་བོ་རེ་རེར་རང་དབང་ལྡན་ལ་དྲང་ཚུགས་ཆེ་བའི་ཁྲིམས་ཁང་ཞིག་ནས་གང་ལ་གཞན་གྱིས་ཁྲིམས་འགལ་ཉེས་སྐྱོན་གང་ཡང་བཙུགས་པ་དེ་དང་། གང་གི་ཐོབ་ཐང་དང་འོས་འགན་སྐོར་ཐག་གཅོད་བྱེད་པ། དེ་ཡང་ཕྱོགས་ལྷུང་བྲལ་ཞིང་ཀུན་གྱིས་གསལ་ཤེས་ཐུབ་པ་བཟོ་དགོས་བཅས་ཀྱི་ཐོབ་དབང་འདྲ་མཉམ་དུ་ཡོད།
དོན་ཚན་བཅུ་གཅིག་པ།
༡ སྐྱེ་བོ་རེ་རེར་ཁྲིམས་འགལ་ཉེས་སྐྱོན་བཙུགས་རིགས་ལ་གང་གི་བདེན་པ་དག་སྐྱེལ་གྱི་འགན་ལེན་དང་འབྲེལ་ཡོངས་གྲགས་ཁྲིམས་ཞིབ་ཐོག་ནས་འགལ་འཛོལ་བྱས་ཉེས་ར་འཕྲོད་མ་བྱུང་བར་ཉེས་མེད་དུ་སྡོད་པའི་ཐོབ་ཐང་ཡོད།
༢ སུ་ཡིན་ཡང་བྱ་ངན་ལག་ལེན་བསྟར་བའི་དུས་སྐབས་སུ་རྒྱལ་ཁབ་བམ། རྒྱལ་སྤྱིའི་ཁྲིམས་ལུགས་ཐོག་མ་གསལ་བའི་འགལ་ཉེས་སམ། ཡང་ན་བྱ་སྤྱོད་གང་ཡང་རུང་བ་ཞིག་སྟེ། སྙིང་པོ་ཁྲིམས་འགལ་དོན་རྩར་མ་གཏོགས་པའི་ཁྲིམས་འགལ་གྱི་གནས་ཚུལ་ཅི་འདྲ་ཞིག་བྱུང་རུང་ཉེས་ཅན་དུ་ངོས་འཛིན་མི་བྱེད་པའི་ཁར། དེ་འབྲེལ་ཁྲིམས་འགལ་གྱི་བྱ་ངན་ལག་ལེན་བསྟར་བའི་སྐབས་དེར་ཉེས་ཆད་ཇི་བཏང་དེ་ལས་ལྕི་རུ་གཏོང་བའི་རིགས་ཀྱང་མི་ཆོག
དོན་ཚན་བཅུ་གཉིས་པ།
སུ་ཡིན་རུང་དབང་ཤེད་ཀྱིས་སྒེར་དོན་དང་། ནང་ཚང་། ཁང་ཁྱིམ། ཡིག་འགྲུལ་འབྲེལ་གཏུགས་བཅས་ལ་ཐེ་བྱུས་མི་ཆོག་པ་དང་། གཟི་མཐོངས་དང་མིང་དོན་ལ་གནོད་སྐྱོན་གཏོང་བའི་རིགས་ཀྱང་མི་ཆོག སྐྱེ་བོ་རེ་རེར་དེ་འདྲའི་ཐེ་བྱུས་སམ། གནོད་སྐྱོན་བྱུང་རིགས་ལ་ཁྲིམས་ཐོག་ནས་བདེན་རྒྱབ་བྱེད་པའི་ཐོབ་ཐང་ཡོད།
དོན་ཚན་བཅུ་གསུམ་པ།
༡ སྐྱེ་བོ་རེ་རེར་རྒྱལ་ཁབ་སོ་སོའི་ས་མཚམས་ནང་ཁོངས་སུ་འགྲིམས་འགྲུལ་བྱེད་པ་དང་། གནས་སྡོད་ཀྱི་རང་དབང་ཐོབ་ཐང་ཡོད།
༢ སྐྱེ་བོ་རེ་རེར་རང་ཡུལ་ཐེ་བས་ཡུལ་ལུང་གང་འདྲ་ཞིག་ནས་ཕྱིར་ཐོན་བྱེད་པའམ། ཡང་ན་རང་ཡུལ་དུ་ཕྱིར་ལོག་བྱེད་པའི་ཐོབ་ཐང་ཡོད།
དོན་ཚན་བཅུ་བཞི་པ།
༡ སྐྱེ་བོ་རེ་རེར་རང་ཉིད་གནོད་འཚེ་ལས་གཡོལ་ཆེད་རྒྱལ་ཁབ་གཞན་དག་གི་མངའ་ཁོངས་སུ་སྐྱབས་འཚོལ་གྱི་འཚོ་བར་ལོངས་སུ་སྤྱོད་པའི་ཐོབ་ཐང་ཡོད།
༢ ཐོབ་ཐང་འདི་ལ་བརྟེན་ནས་སྲིད་དོན་མ་ཡིན་པའི་ཁྲིམས་འགལ་ལམ། མཉམ་སྦྲེལ་རྒྱལ་ཚོགས་ཀྱི་རྩ་དོན་དང་། བསྒྲུབ་བྱ་ཕྱོགས་འགལ་གྱི་བྱ་སྤྱོད་ལས་དངོས་སུ་བྱུང་བའི་རྩོད་གཞིའི་རིགས་ཞུ་གཏུགས་མི་ཆོག
༡ སྐྱེ་བོ་རེ་རེར་རྒྱལ་ཁབ་ཅིག་ཡོད་དགོས་པའི་ཐོབ་ཐང་ཡོད།
༢ སུ་གང་གིས་གང་ཞིག་གི་རྒྱལ་ཁབ་ཐོབ་ཐང་བཙན་ཤེད་ཀྱིས་འཕྲོག་པ་དང་། ཡང་ན་དེའི་རྒྱལ་ཁབ་བརྗེ་བསྒྱུར་གྱི་ཐོབ་ཐང་བཀག་འགོག་བྱེད་པའི་རིགས་མི་ཆོག
དོན་ཚན་བཅུ་དྲུག་པ།
༡ སྐྱེ་བོ་ཕོ་མོ་ན་ཚོད་ལོན་པ་རྣམས་ལ་རིགས་རུས་དང་། རྒྱལ་ཁབ། ཆོས་ལུགས་བཅས་ཀྱི་ཚད་འགོག་གང་ཡང་མེད་པར་ཆང་ས་རྒྱག་པ་དང་། ཁྱིམ་ཚང་འཛུགས་པའི་ཐོབ་ཐང་ཡོད། ཁོང་ཚོར་ཆང་སའི་སྐོར་དང་། བཟའ་ཚང་བྱེད་པའི་རིང་། ཁ་བྲལ་དུ་འགྲོ་སྐབས་བཅས་སུ་འདྲ་མཉམ་གྱི་ཐོབ་ཐང་སྤྱོད་པའི་ཐོབ་དབང་ཡོད།
༢ བཟའ་མི་གཉིས་ཀས་རང་དབང་ཁས་ལེན་ཆ་ཚང་བྱེད་པ་ཁོ་ནའི་སྒོ་ནས་ཆང་ས་རྒྱག་དགོས་པ་ཡིན། ༣ ཁྱིམ་ཚང་ནི་རང་བཞིན་གྱི་གཞི་རྩ་ལྡན་པའི་སྡེ་ཚན་གཅིག་སྒྲིལ་གྱི་ཚོགས་པ་ཞིག་ཡིན་ཞིང་། དེ་ལ་ཚོགས་སྡེ་དང་། རྒྱལ་ཁབ་གཞུང་ནས་སྲུང་སྐྱོབ་བྱེད་དགོས་ཀྱི་ཐོབ་དབང་ཡོད།
དོན་ཚན་བཅུ་བདུན་པ།
༡ སུ་ཡིན་རུང་རང་གི་མཁར་དབང་ཇི་ཡོད་རང་ཉིད་ཁེར་རྐྱང་ནས་བདག་གཉེར་བྱེད་པ་དང་། གཞན་དག་དང་སྐྱིད་སྡུག་འདོད་སྒྲིལ་ཇི་བྱེད་བཅས་ཀྱི་ཐོབ་ཐང་ཡོད།
༢ སུ་གང་གིས་གང་ཞིག་གི་མཁར་དབང་བཙན་འཕྲོག་བྱེད་པའི་རིགས་མི་ཆོག
དོན་ཚན་བཅོ་བརྒྱད་པ།
སུ་ཡིན་ཡང་རུང་བསམ་བློ་དང་། དཔྱད་ཤེས། ཆོས་ལུགས་བཅས་ལ་རང་དབང་གི་ཐོབ་ཐང་ཡོད། ཐོབ་ཐང་དེའི་ནང་ཆོས་ལུགས་སམ། དད་མོས་བསྒྱུར་ཆོག་པ་དང་། རང་ཉིད་ཁེར་རྐྱང་ངམ། གཞན་དག་མཉམ་སྦྲེལ་དང་སྤྱི་ཡོངས་སམ། ཡང་ན་སྒེར་ཁག་བཅས་ནས་ཆོས་དང་དད་མོས་སློབ་སྟོན་བྱེད་པ་དང་། ཉམས་སུ་ལེན་པ། ཆོས་སུ་སྤྱོད་པ། ཚུལ་ཁྲིམས་སྲུང་བ་བཅས་མངོན་གསལ་དུ་ལག་ལེན་ཆོག་པའི་རང་དབང་བཅས་ཀྱང་ཚུད་ཡོད།
དོན་ཚན་བཅུ་དགུ་པ།
སྐྱེ་བོ་རེ་རེར་བསམ་བློ་གཏོང་བ་དང་། བསམ་ཚུལ་ཐད་བརྗོད་ཀྱི་རང་དབང་ལ་སྤྱོད་པའི་ཐོབ་ཐང་ཡོད། ཐོབ་ཐང་དེའི་ནང་གཞན་གྱིས་ཐེ་བྱུས་བྲལ་བའི་མནོ་བསམ་གཏོང་བ་དང་། ས་མཚམས་ཀྱི་དབྱེ་འགོག་མེད་པར་གནད་དོན་གང་ཡང་རུང་བའི་སྒོ་ནས་གནས་ཚུལ་དང་བསམ་གཞི་སྤེལ་བའམ། འཚོལ་བ། ལེན་པ་བཅས་ཀྱི་རང་དབང་རྣམས་ཀྱང་ཚུད་ཡོད།
དོན་ཚན་ཉི་ཤུ་པ།
༡ ཚང་མར་གཞི་མཐུན་གྱི་སྒོ་ནས་འདུ་འཛོམས་བྱེད་པ་དང་། སྐྱིད་སྡུག་གསར་འཛུགས་ཀྱི་རང་དབང་ལ་སྤྱོད་པའི་ཐོབ་ཐང་ཡོད།
༢ སུ་ཡིན་ཡང་སྐྱིད་སྡུག་གཅིག་ཏུ་ཨུ་ཚུགས་མཐའ་ནན་གྱིས་བདག་ཉར་བྱེད་པའི་རིགས་མི་ཆོག
དོན་ཚན་ཉེར་གཅིག་པ།
༡ ཚང་མར་རང་ཉིད་ནས་ཐད་ཀར་རམ། ཡང་ན་རང་དབང་གིས་འདེམས་བསྐོས་འཐུས་མི་བརྒྱུད་དེ་རང་ཡུལ་གྱི་གཞུང་གི་ལས་དོན་ལ་དོ་འཁུར་བྱེད་པའི་ཐོབ་ཐང་ཡོད།
༢ ཚང་མར་རང་གི་ཡུལ་ལུང་ནང་དུ་མི་མང་ལ་ཞབས་འདེགས་ཞུ་བའི་ཐོབ་ཐང་འདྲ་མཉམ་དུ་ཡོད།
༣ མི་མང་གི་འདོད་པ་ནི་གཞུང་གི་དབང་ཆའི་གཞི་རྩར་འཛིན་དགོས་པ་ཡིན་ཞིང་། འདོད་པ་དེ་ནི་དུས་སྐབས་སོ་སོར་འདེམས་བསྐོ་བྱེད་པའི་ཐོག་གསལ་བར་འདོན་དགོས་པ་དང་། དེ་ཡང་ཡོངས་ཁྱབ་དང་འདྲ་མཉམ་གྱི་འོས་བསྡུའམ། གསང་བ་དང་། རང་དབང་ཅན་གྱི་འོས་བསྡུ་བྱེད་པ་ལ་བརྟེན་ནས་ལག་ལེན་བསྟར་དགོས་པ་ཡིན།
དོན་ཚན་ཉེར་གཉིས་པ།
སྐྱེ་བོ་སུ་ཡིན་རུང་རང་ཉིད་འཇིག་རྟེན་སྤྱི་ཚོགས་ཀྱི་ཆ་ཤས་ཤིག་ཡིན་པར་སོང་རང་ལ་སྤྱི་ཚོགས་བདེ་སྲུང་གི་བྱ་བ་སྒྲུབ་པའི་ཐོབ་ཐང་ཡོད་ཅིང་། དེ་ནི་རྒྱལ་ཁབ་རེ་རེའི་སྒྲིག་འཛུགས་དང་། ཐོན་རྫས་འབྱུང་ཁུངས་ལ་བསྟུན་ཏེ་རྒྱལ་ཁབ་ཀྱི་འབད་བརྩོན་ནམ། ཡང་ན་རྒྱལ་སྤྱིའི་མཉམ་འབྲེལ་ལ་བརྟེན་པའི་སྒོ་ནས་རང་གི་གཤིས་སྤྱོད་འགོག་མེད་རྒྱས་ཐབས་དང་། རང་གི་ཆེ་མཐོངས་ཀྱི་སླད་དུ་ངེས་པར་དགོས་པའི་དཔལ་འབྱོར་དང་། སྤྱི་ཚོགས། རིག་གཞུང་བཅས་ཀྱི་ཐོབ་ཐང་དོན་འཁེལ་ཡོང་བའི་ཐོབ་དབང་ཡོད་པ་དེ་ཡིན།
དོན་ཚན་ཉེར་གསུམ་པ།
༡ སྐྱེ་བོ་རེ་རེར་ལས་ཀ་བྱེད་པ་དང་། ལས་རིགས་འདོད་འདེམས་བྱེད་པ། དེ་ཡང་དྲང་ལ་འོས་ཤིང་འཚམས་པའི་གནས་སྟངས་དང་འབྲེལ་བའི་ལས་ཀ་བྱེད་པ། ལས་ཀ་མ་ཐོབ་པའི་གནས་ལས་སྐྱོབ་པ་བཅས་ཀྱི་ཐོབ་ཐང་ཡོད།
༢ ཚང་མར་དབྱེ་འབྱེད་གང་ཡང་མེད་པའི་སྒོ་ནས་ལས་དོན་འདྲ་མཚུངས་ལ་གླ་ཕོགས་འདྲ་མཉམ་དགོས་པའི་ཐོབ་ཐང་ཡོད།
༤ སུ་ཡིན་རུང་རང་གི་ཁེ་ཕན་སྲུང་སྐྱོབ་ཆེད་ཚོང་སྦྲེལ་མཉམ་ཚོགས་འཛུགས་པ་དང་། ཚོང་སྦྲེལ་ཚོགས་པའི་ཁོངས་སུ་གཞུག་པའི་ཐོབ་ཐང་ཡོད།
དོན་ཚན་ཉེར་བཞི་པ།
སུ་ཡིན་རུང་ལས་ཀའི་དུས་ཚོད་ལུགས་དང་མཐུན་ཞིང་། དུས་སྐབས་སོ་སོར་གླ་ཕོགས་ཅན་གྱི་དགུང་སེང་ཡོད་པས་མཚོན་ངལ་གསོ་རྒྱག་པ་དང་། ལྷོད་དལ་དུ་སྡོད་པའི་ཐོབ་ཐང་ཡོད།
དོན་ཚན་ཉེར་ལྔ་པ།
༡ སུ་ཡིན་རུང་རང་ཉིད་དང་། རང་གི་ནང་མི་བཅས་པར་ཟས་གོས་དང་། སྡོད་ཁང་། སྨན་བཅོས། དེ་མིན་སྤྱི་ཚོགས་ཞབས་འདེགས་ཀྱི་མཐུན་རྐྱེན་དགོས་ངེས་བཅས་ལ་བརྟེན་ནས་ལུས་པོ་ཐང་ཞིང་། བདེ་ཐབས་འགྲིགས་ངེས་ཀྱི་འཚོ་བའི་གནས་སྟངས་ཤིག་དགོས་པའི་ཐོབ་ཐང་ཡོད་པ་དང་། དེ་འབྲེལ་ལས་ཀ་མ་ཐོབ་པ་དང་། ནད་ཀྱིས་མནར་བ། དབང་པོ་ཡན་ལག་ཉམས་ཤིང་ལུས་ཀྱི་ནུས་སྟོབས་ཤོར་བ། བཟའ་ཟླ་གྲོངས་པའི་ཕོ་ཧྲེང་དང་མོ་ཧྲེང་། རྒས་འཁོགས་བཅས་ཀྱི་སྐབས་སམ། གཞན་དག་རང་གི་ནུས་པས་ལྡེང་མིན་གྱིས་རྐྱེན་པའི་འཚོ་ཐབས་ཐོག་དཀའ་ངལ་བྱུང་སྐབས་དེ་ལ་འཚོ་སྐྱོབ་བྱ་དགོས་ཀྱི་ཐོབ་ཐང་ཡོད།
དོན་ཚན་ཉེར་དྲུག་པ།
༡ སྐྱེ་བོ་རེ་རེར་ཤེས་ཡོན་སློབ་སྦྱོང་གི་ཐོབ་ཐང་ཡོད། མ་མཐའ་ལའང་སྔོན་འགྲོ་དང་གཞི་རིམ་ཤེས་ཡོན་སློབ་སྦྱོང་ཐོག་འགྲོ་སོང་གཏོང་མི་དགོས་པ་ཞིག་དགོས་པ་ཡིན་ལ། ལྷག་པར་སྔོན་འགྲོའི་ཤེས་ཡོན་སློབ་སྦྱོང་མེད་ན་གཏན་ནས་མི་འགྲིགས། མང་ཆེ་བར་བཟོ་ལས་དང་། འཚོ་ཐབས་ལས་རིགས་ཀྱི་ཤེས་ཡོན་སློབ་སྦྱོང་ཐོབ་པ་བྱ་རྒྱུ་དང་། འོས་བབས་ཀྱི་གཞི་རྩའི་ཐོག་ནས་ཚང་མར་མཐོ་རིམ་ཤེས་ཡོན་སློབ་སྦྱོང་འདྲ་མཉམ་དུ་ཐོབ་དགོས་པ་ཡིན།
༢ ཤེས་ཡོན་སློབ་སྦྱོང་ནི་འགྲོ་བ་མི་ཡི་གཤིས་སྤྱོད་ཆ་གང་ས་ནས་ཡར་རྒྱས་གཏོང་བ་དང་། འགྲོ་བ་མིའི་ཐོབ་ཐང་དང་གཞི་རྩའི་རང་དབང་ལ་བརྩི་བཀུར་གྱི་ཤུགས་ནུས་ཀྱང་ཆེ་བསྐྱེད་བྱེད་དགོས་པ་བཅས་སུ་དམིགས་པ་ཡིན། དེས་རྒྱལ་ཁབ་ཁག་དང་། རིགས་རུས། ཆོས་ཀྱི་ཚོགས་སྡེ་བཅས་ཚང་མའི་དབར་ལ་ཕན་ཚུན་ཤེས་རྟོགས་དང་། བློ་ཡངས་བཟོད་འཁུར། མཛའ་གྲོགས་མཐུན་འབྲེལ་བཅས་པ་གོང་འཕེལ་གཏོང་དགོས་པ་དང་། ཞི་བདེ་ཡུན་གནས་ཀྱི་དོན་དུ་མཉམ་སྦྲེལ་རྒྱལ་ཚོགས་ཀྱི་ལས་དོན་རྒྱ་བསྐྱེད་བྱེད་དགོས་པ་ཡིན།
༣ ཕ་མ་ཚོས་རང་གི་བུ་ཕྲུག་རྣམས་ལ་ཤེས་ཡོན་སློབ་སྦྱོང་གང་འདྲ་ཞིག་སྤྲོད་དགོས་འདོད་འདེམས་བྱེད་པའི་གཙོ་བོའི་ཐོབ་ཐང་དེ་ཡོད།
དོན་ཚན་ཉེར་བདུན་པ།
༡ སྐྱེ་བོ་རེ་རེར་སྡེ་ཚོགས་ཀྱི་རིག་གཞུང་འཚོ་བའི་ནང་རང་དབང་གིས་གཞུག་པ་དང་། རྩོམ་རིག་ལ་སྤྱོད་པ། ཚན་རིག་ཡར་ཐོན་དང་། དེའི་ཁེ་ཕན་མཉམ་སྤྱོད་བྱེད་པ་བཅས་ཀྱི་ཐོབ་ཐང་ཡོད།
༢ སྐྱེ་བོ་རེ་རེར་ཚན་རིག་དང་། ཡི་གེའི་རིག་གནས། རྩོམ་རིག་བཅས་གང་ཡང་རུང་བ་སྟེ། རྩོམ་པ་པོ་གང་གི་ཐོན་སྤེལ་ལས་བྱུང་བའི་སེམས་སྟོབས་དང་། དངོས་པོའི་ཁེ་ཕན་སྲུབ་སྐྱོབ་བྱེད་པའི་ཐོབ་ཐང་ཡོད།
དོན་ཚན་ཉེར་བརྒྱད་པ།
སྐྱེ་བོ་རེ་རེར་གསལ་བསྒྲགས་འདི་ནང་ཇི་བཀོད་ཀྱི་ཐོབ་ཐང་དང་། རང་དབང་ཁག་ཡོངས་སུ་སྒྲུབ་ཐུབ་པའི་སྤྱི་ཚོགས་དང་། རྒྱལ་སྤྱིའི་སྒྲིག་འཛུགས་ནང་གཞུག་རྒྱུའི་ཐོབ་དབང་ཡོད། དོན་ཚན་ཉེར་དགུ་པ།
༡ སྐྱེ་བོ་རེ་རེས་སྡེ་ཚོགས་ཀྱི་ལས་འགན་འཁུར་དགོས་པ་ཡིན་ཏེ། དེ་ཁོ་ནའི་ནང་དུ་རང་གི་གཤིས་སྤྱོད་ཆ་གང་ས་ནས་འགོག་མེད་ཡར་རྒྱས་འགྲོ་ཐུབ་པ་ཡིན།
༢ རང་གི་ཐོབ་ཐང་དང་། རང་དབང་རྣམས་ལོངས་སུ་སྤྱོད་སྐབས་སུ་སྐྱེ་བོ་རེ་རེས་མི་མང་དབང་གཙོའི་ཚོགས་སྡེ་ཞིག་ནང་མི་མང་གི་སྒྲིག་ལམ་དང་། སྤྱོད་བཟང་། སྤྱིར་བཏང་བདེ་ཐབས་བཅས་སུ་དགོས་ངེས་དང་། དེ་མིན་ཐོབ་ཐང་དང་། རང་དབང་རྣམས་ཁས་ལེན་དང་བརྩི་བཀུར་བྱེད་པར་སྲུང་འདོམས་ཆེད་དུ་ཁྲིམས་ལུགས་ཁོ་ནའི་ཐོག་ནས་ཇི་ལྟར་གཏན་འབེབས་རྒྱས་དཔྱད་ཟིན་རིགས་དེ་རང་ལག་ལེན་བསྟར་དགོས་པ་ཡིན།
༣ ཐོབ་ཐང་དང་། རང་དབང་འདི་དག་མཉམ་སྦྲེལ་རྒྱལ་ཚོགས་ཀྱི་རྩ་དོན་དང་དམིགས་ཡུལ་ཕྱོགས་འགལ་གྱིས་ལོངས་སུ་སྤྱོད་པའི་རིགས་གཏན་ནས་མི་ཆོག
དོན་ཚན་སུམ་ཅུ་པ།
རྒྱལ་ཁབ་བམ། ཚོགས་པ། མི་སྒེར་གང་འདྲ་ཞིག་གི་ཆེད་དུའང་འདི་ནང་ཞིབ་བཀོད་ཀྱི་ཐོབ་ཐང་དང་རང་དབང་བསྟོར་བཤིག་གཏོང་བའི་དམིགས་ཡུལ་བཟུང་སྟེ་ལས་དོན་གང་ཡང་ལག་ལེན་བསྟར་བ་དང་། ལས་འགུལ་གང་རུང་ལ་གཞུག་རྒྱུའི་ཐོབ་ཐང་ཅི་རིགས་ཡོད་པའི་གོ་དོན་བརྗོད་བྱ་གང་ཡང་གསལ་བསྒྲགས་འདིའི་ནང་བཀོད་མེད་པ་བཅས་སོ།
=ཕྱི་ཕྱོགས་དྲ་མཐུད།=
ཟླ་༥ཚེས་༡༨ཉིན་
ཟླ་༥ཚེས་༡༨ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༣༨པ་ཡིན། ལོ་མཇུག་ལ་ད་དུང་ཉིན་༢༢༧ཡོད།
༡༨༥༠ལོ།
༡༨༥༠ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཝོལ།
ཝོལ་(V)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
༡ཝོལ། = ༡/༡༠༠༠སྟོང་ཝོལ།(kV)
ཁོང་ཀོ་གཙང་པོ།
ཁོང་ཀོ་གཙང་པོ་
སྤྱན་རས་གཟིགས།
༼དུང་དཀར་ཚིག་མཛོད་ཆེན་མོ་༽ལས་བཏུས།
ཟླ་༥ཚེས་༡༩ཉིན་
ཟླ་༥ཚེས་༡༩ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༣༩པ་ཡིན། ལོ་མཇུག་ལ་ད་དུང་ཉིན་༢༢༦ཡོད།
ཟླ་༥ཚེས་༢༠ཉིན་
ཟླ་༥ཚེས་༢༠ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༤༠པ་ཡིན། ལོ་མཇུག་ལ་ད་དུང་ཉིན་༢༢༥ཡོད།
ཙན་པི་ཞི་གཙང་པོ།
ཙན་པི་ཞི་གཙང་པོ་
སྟོང་ཝོལ།
སྟོང་ཝོལ་(kV)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
༡སྟོང་ཝོལ། = ༡༠༠༠ཝོལ།(V)
སོ་ཡོལ་
（四月）འདི་རྒྱ་ནག་གི་སྐད་དེ་སི་ཞེས་པ་བཞི་ཡི་མིང་དང་ཡོལ་ཞེས་པ་ཟླ་བའི་མིང་སྟེ་ཟླ་བ་བཞི་པ་ཟེར་།
༼དུང་དཀར་ཚིག་མཛོད་ཆེན་མོ་༽ལས་བཏུས།
ངག་དབང་ཕན་ཤེས་
Italic textངག་དབང་ཕན་ཤེས་ Bold text༢༠༠༢ལོ་ནས་༢༠༠༥ལོ་བར་ལྷ་ས་དམའ་རིམ་སློབ་འབྲིང་དྲུག་པར་སློབ་སྦྱོང་བྱས། Bold text༢༠༠༥ལོ་ནས་༢༠༠༨ལོ་བར་བོད་ལྗོངས་ལྷ་ས་སློབ་འབྲིང་དུ་སློབ་སྦྱོང་བྱས། Bold text༢༠༠༨ལོ་ནས་༢༠༡༢ལོ་བར་ཁྲུང་ཆིང་འགྲིམ་འགྲུལ་སློབ་ཆེན་ཨར་ལས་འཛུགས་སྐྲུན་ཚན་ཁག་གི་གཞུང་ལམ་ལས་གྲྭའི་ཆེད་ལས་ཀྱི་དངོས་གཞིའི་སློབ་མ།
ཞི་བདེ།
ཞི་བདེ། ནི་རྒྱུན་དུ་མཐོང་བཞིན་པའི་བཙན་འཛུལ་དང་དྲག་ཤུགས་དགྲ་འཛིན་གྱི་བསམ་པ་མེད་པའི་རྣམ་པ་ཞིག་ཡིན།
ཟླ་༥ཚེས་༢༡ཉིན་
ཟླ་༥ཚེས་༢༡ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༤༡པ་ཡིན། ལོ་མཇུག་ལ་ད་དུང་ཉིན་༢༢༤ཡོད།
ཁུ་རའེ།
ཁུ་རའེ་(Ci)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
༡ཁུ་རའེ། = ༡/༡༠༠༠སྟོང་ཁུ་རའེ།(kCi) = ༡༠༠༠ཧའོ་ཁུ་རའེ།(mCi)
ཨོ་ལན་ཀི་གཙང་པོ།
ཨོ་ལན་ཀི་གཙང་པོ་
ཟླ་༥ཚེས་༢༢ཉིན་
ཟླ་༥ཚེས་༢༢ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༤༢པ་ཡིན། ལོ་མཇུག་ལ་ད་དུང་ཉིན་༢༢༣ཡོད།
རང་དབང་།
རང་དབང་ནི་དྲང་བདེན་ཞིག་ཡིན་ཞིང་ཚད་མ་རིག་པའི་ངོས་ནས་བརྗོད་ན་དེས་སོ་སོ་རང་ཉིད་ཀྱི་འདེམས་ཁ་འམ་ཐག་བཅོད་བྱེད་པའི་དབང་ཆ་ཡོད་པ་མ་ཟད་གཞན་གྱིས་རང་ཉིད་གཡོག་པོ་རྒྱུགས་དུ་བཅུག་པའམ་འུ་ལག་རྒྱུགས་དུ་བཅུག་པ་བཙན་ཤེད་བྱེད་པ་སོགས་ལ་ངོ་རྒོལ་འམ་མོས་མཐུན་མ་བྱེད་པའི་དབང་ཆ་ཡོད།
ལོ་རྒྱུས།
རང་དབང་ནི་ཁྲིམས་ཀྱི་འགག་ཆ་མེད་པར་དེ་ཉིད་བསྒྲུབ་པ་དེ་ཡིན།
ཨོ་མུ།
ཨོ་མུ་(Ω)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
༡ཨོ་མུ། = ༡/༡༠༠༠སྟོང་ཨོ་མུ།(kΩ) = ༡༠༠༠ ཧའོ་ཨོ་མུ།(mΩ)
སྟོང་ཁུ་རའེ།
སྟོང་ཁུ་རའེ་(kCi)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
༡སྟོང་ཁུ་རའེ། = ༡༠༠༠ཁུ་རའེ།(Ci) = ༡༠༠༠ ༠༠༠ཧའོ་ཁུ་རའེ།(mCi)
༡༨༤༩ལོ།
༡༨༤༩ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཧའོ་ཁུ་རའེ།
ཧའོ་ཁུ་རའེ་(mCi)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
ཟླ་༥ཚེས་༢༣ཉིན་
ཟླ་༥ཚེས་༢༣ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༤༣པ་ཡིན། ལོ་མཇུག་ལ་ད་དུང་ཉིན་༢༢༢ཡོད།
རྗེ་འཇམ་དབྱངས་ཉི་མ་རྒྱ་མཚོ།
[[File:Jamyang-Nyima gyatso 01.jpg|thumb|དམུ་དགེའི་དགོན་གྱི་དགེ་བའི་བཤེས་གཉེན་ཆེན་མོ་རྗེ་བཙུན་འཇམ་དབྱངས་ཉི་མ་རྒྱ་མཚོ།
མཚན།: འཇམ་དབྱངས་ཉི་མ།
འཁྲུངས་ལོ།: ཕྱི་ལོ་ ༡༩༣༧
འཁྲུངས་ཡུལ།: ཟངས་དཀར་སྟོད་མ།
འཁྲུངས་གཞིས།: རུ་སར་ཚང་།
ཡབ་ཀྱི་མཚན།: དགྲ་འདུལ།
ཡུམ་གྱི་མཚན།: འཕགས་སྒྲོན།
ཆོས་བརྒྱུད།: རི་བོ་དགེ་ལུགས་པ།
དགོན་པ།: དམུ་དགེའི་དགོན།
མཚན་ཐོབ།: མཁན་པོ་དང་ཁྲི་བ།
འཆད་ཉན།: མདོ་སྔགས་ཟུང་འབྲེལ།
]]
རྗེ་འཇམ་དབྱངས་ཉི་མ ་(འཇམ་དབྱངས་ཉི་མ་རྒྱ་མཚོ་)མཆོག་ནི་མདོ་ཁམས་སྨད་ཀྱི་ཁོངས་གཏོགས་ཟངས་དཀར་སྟོད་མ་རུ་ཕྱི་ལོ་༡༩༣༧ ལོར་སྐུ་འཁྲུངས། དགུང་ལོ་བཅུ་གཅིག་ཐོག་དམུ་དགེའི་དགོན་ནས་རབ་ཏུ་བྱུང་སྟེ་ཚོགས་ཞུགས་གནང་། ཚུལ་ཁྲིམས་རྣམ་པར་དག་པའི་གཞི་བཟུང་སྟེ་མཚན་ལྡན་གྱི་བཤེས་གཉེན་དུ་མ་ཚུལ་བཞིན་བསྟེན་ནས་མདོ་སྔགས་རིག་གནས་བཅས་ལ་བསླབ་པ་སློབ་གཉེར་དཔྱིས་ཕྱིན་པ་བྱས། རིམ་གྱིས་དམུ་དགེ་དགོན་གྱི་དཔེ་ཁྲིད་དགེ་རྒན་དང། རྡོ་རམས་པ། བླ་མ་གཞུང་ལས་པ། ཁྲི་བ། མཁན་པོ་སོགས་ཀྱི་ལས་འགན་ཆེ་ཕྲ་ཆུང་གསུམ་ལེགས་པར་བཞེས། ད་སྐབས་དགོན་དེ་ནས་སྐལ་ལྡན་གྱི་གདུལ་བྱ་རྣམས་ལ་དབང་དང་རྗེས་གནང་ལུང་དང་ཁྲིད་སོགས་ཀྱི་མཛད་འཕྲིན་རྒྱ་ཆེར་སྐྱོང་བཞིན་པ་བཅས་སོ།།
རྒྱ་ཡིག་
རྒྱ་ཡིག་ནི་སྐད་རྒྱུའི་ཡི་གེ་ཞིག་ཡིན་ཞིང་།ཐོག་མར་ཀྲུང་གོའི་གནའ་རབས་ཀྱི་རྨ་ཆུའི་ཤེས་རིག་སྟེ་ཧྭ་ཞ་མི་རིགས་ཀྱི་མེས་པོ་ཚོས་གསར་གཏོད་བྱས་པ་དང་།དེའི་ཡིག་གཟུགས་ཀྱང་དུས་ཡུན་རིང་བོར་ལེགས་བཅོས་དང་རིམ་འགྱུར་བརྒྱུད་ཡོད། རྒྱ་ཡིག་ནི་ཕལ་ཆེར་རྣམ་པ་བདུན་དུ་དབྱེ་ཡོད་དེ།སྤྱི་ལོའི་སྔོན་གྱི་ལོ་༡༣༠༠ཡི་ཧྲང་རྒྱལ་རབས་ཀྱི་རུས་བརྐོས་ཡི་གེ་དང་།གསེར་ཡིག་དང་།དེ་ནས་ཁྲུན་ཆིའུ་ཀྲན་གོའི་རྒྱལ་རབས་དང་ཆིན་རྒྱལ་རབས་ཀྱི་གཞུང་བྲིས་ཡི་གེ་དང་།སྐོར་བྲིས་ཆུང་ཆུང་།ཧན་རྒྱལ་རབས་ཀྱི་ཡིག་གཟུགས།ཧན་རྒྱལ་རབས་ཀྱི་ཡིག་གཟུགས།རྒྱ་ཡིག་གི་ཡིག་གཟུགས།དེ་བཞིན་རྒྱ་ཡིག་གི་ཡིག་གཟུགས།ཐང་རྒྱལ་རབས་ཀྱི་ཡིག་གཟུགས།ཐང་རྒྱལ་རབས་ཀྱི་ཡིག་གས།དེང་གི་ལག་བྲིས་ཡིག་གཟུགས་ཀྱི་ཡིག་གས།ཡིག་གསར།
རྗེ་འཇམ་དབྱངས་ཉི་མ་རྒྱ་མཚོ།
སྐུ་འཁྲུངས་པའི་མཛད་པ།
རྗེ་འཇམ་དབྱངས་ཉི་མ་རྒྱ་མཚོ་དཔལ་བཟང་བོ་མཆོག་ནི་མདོ་ཁམས་སྨད་ཀྱི་ཆར་གཏོགས་ཟངས་དཀར་ (སྔོན་མ་བཙན་པོའི་དུས་སྐབས་སྟོད་མངའ་རིའི་ཡུལ་ནས་མཐའ་མཚམས་སྲུང་དམག་ཏུ་གཏང་བའི་མི་རྒྱུད།)ཁག་གསུམ་གྱི་ནང་ཚན་ཟངས་དཀར་སྟོད་མའི་རི་སར་ཚང་ཞེས་པའི་ཁྱིམ་ཚང་ཞིག་ཏུ་ཡབ་དགྲ་འདུལ་དང་ཡུམ་འཕགས་སྒྲོན་གཉིས་ཀྱི་སྲས་སུ་རབ་བྱུང་བཅུ་དྲུག་པའི་མེ་མོ་གླང་སྟེ་ཕྱི་ལོ་༡༩༣༧ ལོའི་ཟླ་་་་་ཚེས་བཟང་བོར་སྐུ་འཁྲུངས། ཁོང་ཚོ་མིང་སྲིང་གསུམ་ཡོད་པའི་ཆུང་བ་ཡིན། ཁོང་གི་བྱིས་དུས་ཀྱི་མཚན་ལ་ཚེ་རས་ཞེས་འབོད། རྗེས་སུ་བྲ་ཁྱོམ་ཆོས་མཛད་ཀྱིས་ཁོང་གི་མཚན་ལ་འཇམ་དཔལ་ཆོས་ཀྱི་ཉི་མ་ཞེས་མཚན་བརྗེས་འདུག
རབ་ཏུ་བྱུང་སྟེ་སློབ་གཉེར་གྱི་མཛད་པ།
ཕྱི་ལོ་༡༩༤༨ ལོ་སྟེ་ཁོང་དགུང་ལོ་༡༡ ཐོག་དམུ་དགེའི་དགོན་(དམུ་དགེ་བཀྲ་ཤིས་འཁོར་ལོའི་དགོན་)ལ་ཕེབས་ནས་འདུལ་བ་འཛིན་པ་འཇམ་དབྱངས་ཐབས་མཁས་མཆོག་གི་མདུན་ནས་དགེ་ཚུལ་སློང་གི་སྡོམ་པ་བཞེས་ཏེ་ཁྱིམ་ནས་ཁྱིམ་མེད་པར་རབ་ཏུ་བྱུང་། དགེ་ཚུལ་གྱི་མཚན་ལ་འཇམ་དབྱངས་ཉི་མ་ཞེས་གསོལ། དམུ་དགེ་དགོན་ནས་ཚོགས་ཞུགས་གནང་སྟེ་ཆོས་མཛད་བཏང་། དེ་ནས་བཟུང་ཁོང་གིས་ཁས་བླངས་པའི་གཞི་ཚུལ་ཁྲིམས་ཀྱི་བསླབ་པ་རིན་པོ་ཆེ་ཚུལ་བཞིན་བསྲུང་བའི་འགོ་བརྩམས། ཡག་སྐྱའི་ཆོས་མཛད་ཚང་གནས་ཀྱི་སློབ་དཔོན་དུ་བསྟེན། རྡོ་རམས་པ་འཇམ་དབྱངས་ཐབས་མཁས་སང་། ལྷ་རམས་པ་དཀོན་མཆོག་བསྟན་འཛིན་ཚང་། གངས་ལྗོངས་ཐོན་མི་གཉིས་པ་མ་ཧཱ་པཎྜི་ཏ་ཆེན་མོ་༧རྗེ་བཙུན་བསམ་གཏན་རྒྱ་མཚོ་མི་འཇིགས་དབྱངས་ཅན་དགའ་བའི་བློ་གྲོས་དཔལ་བཟང་བོ་མཆོག་སོགས་དགེ་བའི་བཤེས་གཉེན་རྣམས་བསམ་སྦྱོར་གཉིས་ཀྱི་སྒོ་ནས་ཚུལ་བཞིན་དུ་བསྟེན་ནས། ཀ་ཁའི་སྦྱོར་ཀློག་ནས་བཟུང་ཚོགས་ཀྱི་འདོན་ཆའི་སྐོར་གང་ཡོད་ཐུགས་འཛིན་དང་། ཆོས་གྲྭའི་སྐབས་ཀྱི་བརྩི་བཞག་སོགས་ཐུགས་འཛིན་ཡོད་པའི་སྟེང་ནས་སློབ་སྦྱོང་ལ་རྡོ་རུས་ཐུག་པ་སྦྱངས། དེ་ལས་གཞན་དུ་ཕྱག་དང་ཁ་འདོན་སྒྲིབ་སྦྱོང་ཀུན་སྤྱོད་སོགས་ལ་ཉིན་མཚན་ཀུན་ཏུ་ཕལ་བས་དཔག་པར་དཀའ་བ་ཞིག་གནང་བ་གྲྭ་རྒན་ཁུངས་ཐུབ་རྣམས་ཀྱིས་གླེང་བ་ལན་མང་བོར་ཐོས།
ཉིན་ཞིག་གཞུང་ལས་པ་ཨ་ཁུ་ཆོས་ལྡན་ཚང་གིས་བདག་ལ་གསུང་རྒྱུར། “འཇམ་དབྱངས་ཉི་མ་ཚང་ཆུང་དུས་ནས་སྤྱིར་བཏང་བ་ཞིག་གཏན་ནས་མིན། ང་ཚོ་ཟངས་དཀར་དང་ཨ་མཆོག་ཕྱོགས་ཀྱི་གྲྭ་རྒྱུན་ཚོ་ཆོས་མཚམས་སྐབས་དམུ་དགེ་དང་ཕ་ཡུལ་བར་ཕར་འགྲོ་ཚུར་ཡོང་སྐབས་རྟ་ལམ་ཉིན་གཉིས་གསུམ་གྱི་ལམ་ལ་མཉམ་དུ་འགྲོ་དགོས། འཇམ་དབྱངས་ཉི་མ་ཚང་དགོང་ལོ་དེ་འདྲ་ཆུང་རུང་ལམ་བར་ཞག་འདུག་སོགས་ཀྱི་སྐབས་སྔ་དགོང་གི་ཞལ་འདོན་འཆག་མེད་མཛད་པར་མ་ཟད། ཆུ་དང་ཆར་བ་ག་ཚོད་བབ་ཀྱང་རུང་སྔ་དགོང་གི་ཕྱག་འཚལ་རྒྱུ་ཡང་འཆག་མི་སྲིད། ངོ་མཚར་བ་ཞིག་ཡིན། ལྷག་པར་དུ་དེང་སང་ཁོང་གིས་ལམ་རིམ་འཆད་ན་ཁོང་ལ་འགྲན་ཐུབ་མཁན་བླ་བྲང་བཀྲ་ཤིས་འཁྱིལ་ལ་འང་མི་འདུག” ཅེས་བདག་ལ་དངོས་སུ་གསུང་།
གོ་ཆག་གི་ལོ་ཟླའི་ཁྲོད་གྲོང་ལས་ཀྱི་མཛད་པ།
དུས་སྐབས་དེར་རྒྱ་ནག་དམར་དམག་གིས་བོད་ས་དབང་བསྒྱུར་གྱི་དམག་འཁྲུག་བརྒྱབ་སྟེ་མཐའ་མཚམས་མདོ་སྟོད་སྨད་གཉིས་དབང་འོག་བཅུགས་ཏེ་དབུས་ཁུལ་ཡོངས་རྫོགས་དབང་བསྒྱུར་ལ་ཉེ་བས། བོད་ཀྱི་ཕྱི་ནང་གི་སྣོད་བཅུད་གཉིས་དང་ཆོས་སྲིད་རིག་གནས་དང་བཅས་པར་གཏོར་བཤིག་དང་ཆག་འཇིག་ཚབ་ཆེན་འབྱུང་བའི་འགོ་བརྩམས། ཕྱི་ལོ་༡༩༥༨ ལོར་དམུ་དགེའི་དགོན་པ་ཡང་གཞན་ལྟར་སྒོ་རྒྱག་དགོས་པའི་བཙན་བཀའ་བཏང་སྟེ། དགོན་པའི་དགེ་འདུན་པ་རྣམས་ཀྱང་གྲོང་ལ་ལོགས་བཅུགས། ལོ་ངོ་དྲུག་བརྒྱ་ལྷག་གི་ལོ་རྒྱུས་ཡོད་པའི་དགོན་རྙིང་དེ་ཡང་ཤུལ་ཙམ་ལས་ལྷག་མེད་པའི་གནས་སུ་བསྐྱལ། རྗེ་འཇམ་དབྱངས་ཉི་མ་ཚང་ཡང་ཕ་ཡུལ་ཟངས་དཀར་ལ་མི་ལོག་ག་མེད་བྱུང་། སྐབས་དེར་དགོན་པའི་སྐྱེས་ཆེན་ཚོས་ཁོང་ལ་དགོན་འདི་མ་འོངས་པར་བདག་སྐྱོང་གནང་དགོས་པའི་བཅོལ་དམ་ནན་པོ་ཡང་མཛད་རབས་འདུག དེ་ནས་བཟུང་ལོ་ངོ་བཅུ་ལྷག་གི་རིང་སྐྱ་ཆས་བསྣམས་ཏེ་རྟ་རྫི་བྱེད་པ་སོགས་གྲོང་ལས་སྣ་ཚོགས་མཛད་དགོས་ཐུག་ཀྱང་། ཁོང་གིས་སྡོམ་དམ་ཚིག་སྲོག་བཞིན་བསྲུང་སྟེ་ངོ་མཚར་རྨད་བྱུང་གི་རྣམ་ཐར་བཟང་བོ་མཛད་པའི་ལོ་རྒྱུས་གང་མང་ཐོས་རྒྱུ་གདའ། [[File:Jamyang-Nyima gyatso 02.jpg|thumb||༄༅།།དབང་ལུང་མན་ངག་གི་གཏེར་མཛོད་༧རྗེ་བཙུན་འཇམ་དབྱངས་ཉི་མ་མཆོག་དགུང་གྲངས་བརྒྱད་ཅུར་ཕེབས་པའི་དྲན་རྟེན་དུ། སློབ་བུ་ཡོངས་ཀྱིས། སྤྱི་ལོ་༢༠༡༦ལོར།།
]]
ཆོས་སྒོ་ཕྱེས་རྗེས་སློབ་གཉེར་ལ་ཕེབས་པའི་མཛད་པ།
ཕྱི་ལོ་༡༩༧༦ ལོ་ནས་རིག་གནས་གསར་བརྗེ་ཆེན་མོ་མཇུག་བསྒྲིལ་བ་དང་རིམ་པས་དུས་ངན་གྱི་མུན་མཐའ་རིམ་གྱིས་བསལ་ཏེ་བོད་ས་ཡོངས་ནས་རང་དབང་ལ་ལོངས་སུ་སྤྱོད་པའི་བསྐལ་བཟང་བྱུང་བ་དང་བསྟུན། ཕྱི་ལོ་༡༩༨༡ ལོ་སྟེ་ཁོང་དགུང་ལོ་ཞེ་བཞིའི་ཐོག་རྒྱལ་བསྟན་སླར་གསོའི་ཐུགས་བསྐྱེད་སྨིན་ཏེ་མདོ་སྨད་བསྟན་པའི་འབྱུང་གནས་བླ་བྲང་བཀྲ་ཤིས་འཁྱིལ་དུ་དཔེ་གཟིགས་ལ་ཕེབས། དགེ་བའི་བཤེས་གཉེན་ཆེན་མོ་རྗེ་འཇམ་དབྱངས་རྒྱ་མཚོ་མཆོག་དང་རྗེ་དགེ་འདུན་རྒྱ་མཚོ་ཆེ་བ་སོགས་དགེ་རྒན་དུ་བསྟེན་ནས་མདོ་ཕྱོགས་གཞུང་བཀའ་པོད་ལྔས་མཚོན་པའི་གཞུང་ཆེ་ཕྲ་མང་བོའི་ཁྲིད་དང་ལུང་བཤད་ལུང་སོགས་ལ་གུས་རྟག་སྦྱོར་བའི་སྒོ་ནས་ཐོས་བསམ་གནད་སྨིན་མཛད། སྔགས་ཕྱོགས་ལའང་མ་ཧཱ་པཎྜི་ཏ་ཆེན་མོ་༧རྗེ་བཙུན་བསམ་གཏན་རྒྱ་མཚོའི་མདུན་ནས་དབང་དང་ལུང་མན་ངག་ཁྲིད་རྗེས་གནང་ཕྱག་ལེན་སོགས་ཆད་མེད་གསན་ནས་ཐུགས་རྒྱུད་ཕྱུག་པར་གྱུར།
ཕྱིར་རང་དགོན་དུ་ཕེབས་ཏེ་གདུལ་བྱ་སྐྱོང་བའི་མཛད་པ།
རྗེ་རིན་པོ་ཆེ་བློ་བཟང་གྲགས་པས།
ཕྱི་ལོ་༡༩༨༦ ལོ་སྟེ་ཁོང་དགུང་ལོ་ཞེ་དགུའི་ཐོག་རང་དགོན་དམུ་དགེའི་བཀྲ་ཤིས་འཁོར་ལོའི་དགོན་དུ་ཕྱིར་ཞབས་སོར་བཀོད་དེ། སློབ་གཉེར་རྒྱུན་འཁྱོངས་དང་སྐལ་ལྡན་གྱི་གདུལ་བྱ་རྣམས་ལ་གཞུང་ཆེན་བཀའ་པོད་ལྔའི་དཔེ་ཁྲིད་ཀྱིས་མཚོན་པའི་དགོན་པའི་ཆོས་ཕྱོགས་ཀྱི་མཛད་འཕྲིན་ཉིན་མཚན་འདའ་བར་བྱས་དང་བྱེད་མོས་སུ་མཆིས། རྗེ་དམུ་དགེ་བསམ་གཏན་མཆོག་གི་མདུན་ནས་བསྙེན་རྫོགས་བསྐྱར་སྒྲུབ་གནང་སྟེ་མཚན་ལ་འཇམ་དབྱངས་ཉི་མ་རྒྱ་མཚོ་ཞེས་གསོལ། རིམ་གྱིས་ཕར་ཕྱིན་དམ་བཅའ་དང་། སྨོན་ལམ་རབ་འབྱམས་པ་དང་། སྨོན་ལམ་རྡོ་རམས་པའི་དམ་བཅའ་སོགས་ལ་བཞུགས།
དད་ལྡན་གདུལ་བྱའི་ཆེད་ཕྱོགས་ཕེབས་ཀྱི་མཛད་པ།
ཟངས་དཀར་ཁག་གསུམ། ཨ་མཆོག མཛོད་དགེ། ཐང་སྐོར། ཤར་ཁོག ཞང་ངུའི་ཁོག ཁྲོ་ཆུ་སོགས་ཡུལ་གྲུ་མང་བོར་ཕེབས་ནས་མཆོད་ཡོན་གྱི་འབྲེལ་ལམ་བཟང་བོ་བཙུགས།
རྟེན་བཞེངས་པའི་མཛད་པ།
རྗེ་བླ་མས། མཛད་པ་ཀུན་ལས་གསུང་གི་ནི། །མཛད་པ་མཆོག་ཡིན། །ཞེས་གསུངས་པ་ལྟར་གཞུང་བཀའ་པོད་ལྔས་མཚོན་པའི་དཔེ་ཁྲིད་སྐོར་གྲངས་མེད་ལ། མཁན་པོའི་ལས་ཁུར་མཐར་ཕྱིན་ནས་སླར་ཡང་ལོ་དུ་མའི་རིང་དབྱར་ཐོག་རྣམས་ལ་བླ་བྲང་བཀྲ་ཤིས་འཁྱིལ་དང་། གཙང་བཀྲ་ཤིས་ལྷུན་པོ་སོགས་སུ་ཕེབས་ནས་༧རྗེ་འཇམ་དབྱངས་རྒྱ་མཚོའི་མདུན་ནས་བརྒྱ་རྩ་གསུམ་དང་། རིན་འབྱུང་། མི་ཏྲ་རྡོར་འཕྲེང་སོགས་སྤྱི་ཟུར་གྱི་དབང་རྗེས་གནང་སོགས་གྲངས་མེད་པ་གསན།
རང་དགོན་དུ་དབང་ཁ་རྗེས་གནང་གི་མཛད་པ།
བླ་མ་དམ་པ་རྣམས་ཀྱིས་དགོངས་ཁྲོལ་དང་བཀའ་བཞིན་དུ་རང་དགོན་དུ་དབང་ལུང་མན་ངག་གི་སྐོར་གནང་ཚུལ་ནི་རགས་རིམ་ཞིག་ཞུ་བ་ལ།
❀ སྤྱི་ལོ་༢༠༠༤ལོའི་ཧོར་ཟླ་བདུན་པའི་ཚེས་བཅུ་དྲུག་ཉིན་ནས་པཎ་ཆེན་ཨ་བྷྱཱ་ཀ་རས་ཆོག་སྒྲིག་མཛད་པའི་སྒྲུབ་ཐབས་རྒྱ་མཚོ་གནང་བའི་དབུ་བཟུང་ནས་ཧོར་ཟླ་བརྒྱད་པའི་ཚེས་གཉིས་ཉིན་སྒྲུབ་ཐབས་རྒྱ་མཚོ་གནང་ཟིན། ཟླ་དེའི་ཚེས་གསུམ་བཞི་ལྔ་རྣམས་ལ་འཇིགས་བྱེད། གསང་འདུས། མཁའ་སྤྱོད་མ། བདེ་མཆོག་རྣམས་ཀྱི་སྔགས་བཏུ་གནང་།
❀ ༢༠༠༥ལོར་ཟླ་བཅུ་གཅིག་པའི་ཚེས་དྲུག་ནས་ཚེས་བཅུ་གསུམ་བར་ལ་བ་རི་བརྒྱ་རྩའི་རྗེས་གནང་ལུང་བཅས་གནང་། ཚེས་བཅུ་བཞི་ནས་བཅུ་དྲུག་བར་ལ་སྣར་ཐང་བརྒྱ་རྩའི་རྗེས་གནང་ལུང་བཅས་གནང་།
❀ སྤྱི་ལོ་༢༠༠༦ལོའི་ཧོར་ཟླ་གསུམ་པའི་ཚེས་སུམ་ཅུའི་ཉིན་ནས་ཟུར་བཀའ་སྦྱོང་རྒྱུད་དཀྱིལ་འཁོར་བཅུ་གཉིས་ཀྱི་དབང་གི་སྟ་གོན་བཅས་ཉིན་བཅུ་གསུམ་རིང་ལ་གནང་། བཅུ་གསུམ་ལ་སྟ་གོན་དང་བཅུ་བཞི་བཅོ་ལྔར་གདུགས་དཀར་བྱད་གྲོལ་དང་ལྷ་མང་གི་དབང་གནང་།
❀ སྤྱི་ལོ་༢༠༠༩ལོའི་ཧོར་ཟླ་གཉིས་པའི་ཚེས་ལྔ་ནས་གཉིས་པའི་ཚེས་བཅོ་བརྒྱད་བར་ཟུར་བཀའི་ཚེ་དབང་འཆི་མེད་རྡོ་རྗེ་སྲོག་ཤིང་གི་དབང་སོགས་དང་། ཚེ་དབང་བུ་སྟོན་གང་ཁུག་མའི་རྗེས་གནང་དང་སྐུ་ལྔའི་སྲོག་གཏད་སོགས་རྗེས་གནང་སུམ་ཅུ་ལྷག་དང་། ཟླ་གཉིས་པའི་ཚེས་བཅུ་བཞིའི་ཉིན་ནས་བཅོ་བརྒྱད་བར་ལ་སྒྲོལ་མ་ཉེར་གཅིག་གི་རྗེས་གནང་བསྩལ། ཟླ་དེའི་ཚེས་བཅུ་དགུ་ཉིན་ནས་ཉེར་གཉིས་བར་ལ་སྐྱིད་ཤོད་རྗེས་ཆོག་སྙིང་ནས་སྙིང་ཞུགས་མ་གཏོགས་པའི་མགོན་བཀའ་བཅུ་གཉིས་གནང་། ཉེར་གསུམ་ཉིན་ནས་ཉེར་བདུན་ཉིན་བར་ལ་རྣམ་སྲས་བཀའ་བཅོ་ལྔའི་རྗེས་གནང་བསྩལ། ཧོར་ཟླ་བཞི་བའི་ཚེས་དགུ་ནས་བཅོ་བརྒྱད་བར་ལ་ས་སྐྱའི་གསེར་ཆོས་བཅུ་གསུམ་གྱི་རྗེས་གནང་བསྩལ། དེའི་འཕྲོར་སྟག་ཕུ་སྒྲོལ་མ་ཐུན་མོང་དང་ཐུན་མོང་མ་ཡིན་པའི་དབང་བཞི་བྱིན་རླབས་དང་བཅས་པ་སྟག་ཕུའི་ཆོས་སྐོར་གྱི་ལུང་བཅས་ཚེས་བཅོ་ལྔའི་ཉིན་རྫོགས། །
❀ ༢༠༡༤ལོའི་ཧོར་ཟླ་བཞི་བའི་ཚེས་བཅུ་གཉིས་ཉིན་ནས་བཅོ་ལྔའི་བར་ལ་བཀྲ་ཤིས་ཐང་དུ་རྫོང་ཁག་ལྔའི་མི་སྣ་མང་བོ་ལ་དུས་འཁོར་དབང་ཆེན་གནང་།
❀ ༢༠༡༦ལོའི་གནམ་ལོ་གསར་ཚེས་ཉིན་ཁོང་དགུང་ལོ་བརྒྱད་ཅུར་སླེབས་པའི་དགའ་སྟོན་དུ་གྲྭ་མང་ཡོངས་ནས་གནས་བཅུའི་སྒོ་ནས་བརྟན་བཞུགས་ཚད་ལྡན་ཕུལ་བས་རྟེན་འབྲེལ་ཕུན་སུམ་ཚོགས་པ་འཛོམས། ལོ་དེའི་ཧོར་ཟླ་བདུན་པའི་ཚེས་བཅུ་དྲུག་ཉིན་ནས་ཟླ་བརྒྱད་པའི་ཚེས་ལྔའི་བར་ལ་རྡོ་རྗེ་འཕྲེང་བའི་དབང་ཡོངས་རྫོགས་གནང་།
❀ སྤྱི་ལོ༢༠༡༧ལོའི་ཧོར་ཟླ་གཉིས་པའི་ཚེས་ཉེར་ལྔ་ནས་ཧོར་ཟླ་གསུམ་པའི་ཚེས་བཅུ་དགུའི་བར་ལ་མི་ཏྲ་བརྒྱ་རྩའི་དབང་ཡོངས་རྫོགས་བསྩལ། དེ་དག་གིས་མཚོན་པའི་སྤྱི་ཟུར་གྱི་དབང་རྗེས་གནང་དང་། བདེ་གསང་འཇིགས་གསུམ་གྱི་བསྐྱེད་རྫོགས། ལམ་རིམ་ཆེ་ཆུང་། བློ་སྦྱོང་སྐོར། ཁྲིད་རྒྱུན། ལུང་རྒྱུན་སོགས་དབང་ལུང་མན་ངག་གིས་མཚོན་སེར་སྐྱ་ཀུན་ལ་གང་ལ་གང་དགོས་ཀྱི་གདམས་པ་རྣམས་བསྩལ་དང་སྩོལ་བཞིན་སྐལ་ལྡན་གྱི་གདུལ་བྱའི་མགོན་དུ་བཞུགས་ནས་རྗེ་བླ་མའི་མདོ་སྔགས་ཟུང་འབྲེལ་གྱི་བསྟན་པ་རིན་པོ་ཆེ་འདི་ཉིད་ཕྱོགས་མཐར་འཛིན་སྐྱོང་སྤེལ་གསུམ་གནང་བཞིན་བཞུགས་པ་འདི་ལགས་སོ། །
རྩོམ་ཁུངས།
ལོ་རྒྱུས་ཀྱི་ཁུངས་གསལ་བཤད། རྩོམ་འདི་གཙོ་བོ་བསླབ་གསུམ་རྒྱ་མཚོས་བྲིས་ཤིང་དམུ་དགེའི་ལེགས་ཚོགས་རྒྱུན་དུས་དེབ་སྟེང་སྤེལ་བ་དེར་གཞི་བྱས་ཡོད། དེའི་སྟེང་བདག་གིས་རེ་ཟུང་ཁ་སྣོན་དང་གོ་རིམ་རེ་འགའ་ཡང་དཀྲུགས་ཡོད།
རྒྱ་ཡིག་རིག་གནས་མུ་ཁྱུད་
རྒྱ་ཡིག་གི་རིག་གནས་ཁྱབ་ཁོངས་ཞེས་པ་ནི་ལོ་རྒྱུས་ཐོག་ཀྲུང་གོ་དང་རྒྱའི་རིག་གནས་ཀྱི་ཤུགས་རྐྱེན་ཐེབས་ཤིང་།སྔོན་ཆད་དམ་ད་ལྟ་ཐུན་མོང་ཐོག་རྒྱ་ཡིག་དང་ཡིག་སྐད་ཀྱི་ཡིག་རིགས་སུ་སྤྱོད་པའི་རིག་གནས་ཁྱབ་ཁོངས་ལ་ཟེར། རྒྱ་ཡིག་གི་རིག་གནས་ཁྱབ་ཁོངས་སུ་ཀྲུང་གོའི་སྐམ་ས་ཆེན་པོ་དང་།ཨའོ་མོན།ཞང་ཀང་།ཐའེ་ཝན།ཝེ་ཐེ་ནམ།ཁྲའོ་ཞན་དང་།ལྷོ་ཧན་ལྷོ་མ།ལིའུ་ཆིའུ་གླིང་ཚོམ་བཅས་དང་འཇར་པན་སོགས་ཚུད་ཡོད།
སྟོང་ཨོ་མུ།
སྟོང་ཨོ་མུ་(kΩ)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
༡སྟོང་ཨོ་མུ། = ༡༠༠༠ཨོ་མུ།(Ω) = ༡༠༠༠ ༠༠༠ ཧའོ་ཨོ་མུ།(mΩ)
ཧའོ་ཨོ་མུ།
ཧའོ་ཨོ་མུ་(mΩ)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
༡ཧའོ་ཨོ་མུ། = ༡/༡༠༠༠ ༠༠༠སྟོང་ཨོ་མུ།(kΩ) = ༡/༡༠༠༠ ཨོ་མུ།(Ω)
ཟླ་༥ཚེས་༢༤ཉིན་
ཟླ་༥ཚེས་༢༤ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༤༤པ་ཡིན། ལོ་མཇུག་ལ་ད་དུང་ཉིན་༢༢༡ཡོད།
སིངྒ་གླིང་
འདི་རྒྱག་གར་ལྷོ་ཕྱོགས་རྒྱ་མཚོ་དཀྱིལ་གྱི་གླིང་ཕྲན་སིངྒ་ལ་ཞེས་པ་དི་མིན་པར་དེང་སང་གཞིས་རྩེ་ས་ཁུལ་འབྲོང་པ་རྫོང་ཁོངས་གངས་དཀར་ཏི་སེའི་ཤར་ལྷོའི་ངོས་ཡོལ་མོ་གངས་ཞེས་པ་དེར་ཡང་དེ་ལྟར་འབོད་སྲོལ་ཡོད་། འོན་ཀྱང་མོ་ལ་རས་པའི་རྣམ་ཐར་ནང་དུ་བལ་ཡུལ་གྱི་ཡོལ་མོ་གངས་ར་ཞེས་དང་མོན་ཡུལ་ཤིང་རི་བདེ་བའི་ཁར་ཞེས་གསལ་བ་ལྟར་ན་། སྟོད་མངའ་རིས་ཀྱི་མཐའ་པུ་ཧྲེངས་ནས་མོན་ལ་འོག་ཡུལ་གསུམ་གྱི་བར་གྱི་སྤྱི་མིང་དུ་མོན་ཞེས་བརྗོད་པས་ཆོག་པ་མ་ཟད་། མངའ་རིས་ཀྱི་མཐའ་མཚམས་ས་ཁུལ་རྣམས་བལ་ཡུལ་དང་ཐག་ཉེ་བའི་ཆ་ནས་དེ་ལྟར་བཤད་པ་ཡིན་ནམ་སྙམ་ཡང་། ད་དུང་དཔྱད་པར་ཞུ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
ཆུ་སྒང་ལོ་རྒྱུས་དེབ་ཕེབ་ཕྲེང་བཞི་པའི་དཀར་ཆག
ཆུ་སྒང་ལོ་རྒྱུས་དེབ་ཕྲེང་བཞི་པའི་སྔོན་གླེང་རགས་བསྡུས།
རྩོམ་སྒྲིག་པས། ༢༠༡༤།༥།༢༠།
ཧེར་ཚི།
ཧེར་ཚི་(Hz)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
འགྲུལ་བྱི།
འགྲུལ་བྱི་ནི་ཁྱིམ་རྒྱུད་ཆེན་པོ་ཞིག་ཡིན། དེ་དག་ས་འོག་ཏུ་འཚོ་བ་སྐྱེལ་ཞིང་དབྱར་དུས་སུ་ད་གཟོད་ས་ངོས་སུ་འོངས། ཆེས་མང་བའི་སྐབས་སུ་འགྲུལ་བྱིའི་སྟུག་ཚད་སྨི་གྲུ་བཞི་མ་བརྒྱ་རེའི་ནང་བྱི་བ་བཅོ་ལྔ་ཡན་ཡོས། འགྲུལ་བྱི་མང་པོ་དེ་ནི་ཤ་ཟན་སྲོག་ཆགས་ཆེན་པོའི་ཕུན་སུམ་ཚོགས་པའི་གཟན་གྱི་འབྱུང་ཁུང་སུ་གྱུར།
སྟོང་ཧེར་ཚི།
སྟོང་ཧེར་ཚི་(kHz)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
༡སྟོང་ཧེར་ཚི། = ༡༠༠༠ཧེར་ཚི།(Hz)
དུང་དཀར་གྱི་ལམ་བུ་
དུང་དཀར་གྱི་ལམ་བུའི་ངོ་སྤྲོད།
དེ་ཡང་བོད་ཁ་བའི་ལྗོངས་འདིར་ད་ལྟ་བོད་སྤྱོད་བཞིན་པའི་བོད་ཡིག་དེ་གསར་ཐོན་བྱུང་ནས་མི་ལོ་ཆིག་སྟོང་གསུམ་བརྒྱ་ལྷ་སོང་ཟིན། དེ་ཡང་ཆོས་རྒྱལ་སྲོང་བཙན་སྒམ་པོ་དང་། ཐོན་མི་སམ་བྷོ་ཊའི་བཀའ་དྲིན་རེད། ང་ཚོ་རྗེས་རབས་པས་སེམས་གཏིང་ནས་ཁོང་རྣམ་པར་བཀའ་དྲིན་ཆེ་ཞེས་ཞུ་བཞིན་ཡོད། འོན་ཀྱང་ཉེ་བའི་ལོ་མང་རིང་། སྤྱི་ཚོགས་ཁྱོན་ཡོངས་ནས་བོད་ཡིག་དེ་ཡོད་མེད་ལ་སྣང་བ་སྤུ་ཙམ་མིན་འདུག སྣང་བ་གཏོང་མཁན་ཡོད་ན་ཡང་ལེགས་པར་བེད་སྤྱོད་གཏོང་མཁན་ཉུང་རུ་འགྲོ་བ་དང་། སྣང་ཆུང་བྱེད་མཁན་ཚོས་དེ་བས་མི་སྤྱོད་པར། དེ་བས་ལོག་ལྟ་མང་དག་ཅིག་རང་ཉིད་ཀྱི་བུ་ཕྲུག་ཚོར་སློབ་གསོ་བཏང་དང་གཏོང་བཞིན་འདུག ཡིད་སྐྱོ་དགོས་པའི་གནད་གྲངས་ལས་འདས་པ་ང་ཚོས་ཉིན་ལྟར་མཐོང་སྲིད་ལ། མ་མཐོང་ཡང་རྣ་བས་གོ་སྲིད།
ད་ཆ་འཛམ་གླིང་ཡོངས་དྲ་རྒྱའི་གླིང་ན་རོལ་བཞིན་ཡོད། དྲ་རྒྱ་ནི་མེད་དུ་མི་རུང་བའི་འགག་རྩའི་ལག་ཆ་ཞིག་ཏུ་གྱུར་ཟིན། སུས་དྲ་རྒྱའི་སྟེང་ནས་མིག་རྒྱང་རིང་པོ་ཞིག་ལྟ་ཐུབ་ན་མ་འོངས་པར་འགྱོད་མི་དགོས་པ་ཞིག་ཡོང་ངེས་རེད། ཡིན་ཡང་། ང་ཚོའི་ཁོར་ཡུག་ནང་མི་གྲངས་ག་ཚོད་ཀྱི་གནད་དོན་འདི་རིགས་ལ་དོ་སྣང་གནང་གི་ཡོད་དམ། ཉུང་ཉུང་རེད་འདུག གལ་ཏེ་བོད་སྐད་ཡིག་ལ་གསོན་ཉམས་གསར་པ་ཞིག་སྦྱིན་དགོས་ན། ངེས་པར་དུ་དྲ་རྒྱའི་སྟེང་ནས་མི་རིགས་གཞན་པའི་སྐད་ཡིག་གི་རྗེས་སུ་ལུད་མི་རུང་། དེ་གནད་འགག་ཧ་ཅང་ཆེན་པོ་རེད།
དེར་བརྟེན། ད་ཐེངས་རང་ཉིད་ཀྱིས་དུས་ཚོད་རིང་པོ་ཞིག་རིང་བསམ་བློ་བཏང་ནས། དུང་དཀར་ཚིག་མཛོད་འདི་གློག་ཀླད་ནང་བླུགས་ནས། དྲ་རྒྱའི་སྟེང་འཇོག་ཐུབ་པའི་རེ་བ་རྒྱག་བཞིན་ཡོད་ལ། ལས་འགུལ་ཡང་སྤེལ་བཞིན་ཡོད།
དང་པོ།
དུང་དཀར་ཚིག་མཛོད་ཆེན་མོ་འདི་ཡིག་འབྲུ་རེ་རེ་བཞིན་གློག་ཀླད་ནང་རྒྱབ་སྟེ་དེབ་དངོས་དང་གཅིག་མཚུངས་ཀྱི་དྲ་དེབ་ཞིག་བཟོ་རྩིས་ཡོད། དེ་ནས་གཞི་གྲངས་དེ་དག་བེད་སྤྱད་དེ་གློག་ཀླད་ནང་སྤྱོད་ཐུབ་པའི་ཚིག་མཛོད་ཞིག་བཟོ་པར་ཤུགས་རྒྱག་བཞིན་ཡོད།
གཉིས་པ།
དུང་དཀར་ཚིག་མཛོད་ཀྱི་མིང་ཚིག་དང་འགྲེལ་པ་རེ་རེ་བཞིན་wikipedia（རིག་གནས་ཀུན་བཏུས་ཚིག་མཛོད།）ནང་མིང་ཚིག་གསར་བཟོ་བྱེད་རྩིས་ཡོད། ལས་ཀའི་ནང་བཞུགས་ཀྱི་ཚོགས་མི། དང་ཐོག་ང་ཚོར་དགོས་པའི་ཚོགས་མིས་ངེས་པར་དུ་བོད་སྐད་ཡིག་འབྲི་ཀློག་ཤེས་པ་དགོས། དེ་ནས་གློག་ཀླད་ནང་བོད་ཡིག་སྤྱོད་ཤེས་དགོས། དེ་ནི་རྨང་གཞི་རེད། འོན་ཀྱང་དེ་ལས་འགལ་ཆེ་བ་ནི་ལེགས་སྐྱེས་ཀྱི་སེམས་པ་ཞིག་དགོས། དུང་དཀར་གྱི་ལམ་བུ། རྒྱང་ཐག་ག་ཚོད་རིང་ཡང་འགྲོ་དགོས་ངེས་རེད། དཀའ་ལས་ག་ཚོད་འཕྲད་ཀྱང་སེལ་ཐུབ་ངེས་རེད། སེམས་ཤུགས་ནམ་ཡང་མི་གཞོམ་པར་མདུན་བསྐྱོད་དགོས།
དུང་དཀར་གྱི་ལམ་བུའི་དྲ་ཚིགས་ཁག
http://blog.sina.com.cn/s/blog_74223c7c0100xl2r.html
དུང་དཀར་ལམ་བུའི་འཕྲོད་འཕྲད་སྲིད་པའི་གནས་ཚུལ་དང་སེལ་ཐབས། གལ་ཏེ་ཚོགས་ཆུང་འདིའི་ནང་འཛུལ་འདོད་ཡོད་ན་ངེས་པར་ཞིབ་པར་ལྟ་དགོས།
http://blog.sina.com.cn/s/blog_74223c7c0100xl9t.html